title: 2012/286/ES: Komisijas Lēmums ( 2012. gada 31. maijs ) par Eiropas Sauszemes transporta drošības ekspertu grupas izveidi

text:
               1.6.2012

               LV

               Eiropas Savienības Oficiālais Vēstnesis

               L 142/47

         KOMISIJAS LĒMUMS
   (2012. gada 31. maijs)
   par Eiropas Sauszemes transporta drošības ekspertu grupas izveidi
   (2012/286/ES)
   EIROPAS KOMISIJA,
   ņemot vērā Līgumu par Eiropas Savienības darbību,
   tā kā:

               (1)

               Līguma 90. pantā noteikts, ka Līgumu mērķus attiecībā uz transportu īsteno ar kopēju transporta politiku, un svarīga tās daļa ir transporta drošība.

               (2)

               Baltās grāmatas “Ceļvedis uz Eiropas vienoto transporta telpu – virzība uz konkurētspējīgu un resursefektīvu transporta sistēmu” (1) I pielikuma 1.3. punktā izvirzīta iniciatīva par pastāvīgas ekspertu grupas izveidi sauszemes transporta drošības jomā.

               (3)

               Tāpēc jāizveido ekspertu grupa sauszemes transporta drošības jomā un jānosaka tās uzdevumi un struktūra.

               (4)

               Grupai būtu jāpalīdz Komisijai formulēt un īstenot Savienības darbības, kuru mērķis ir izstrādāt drošības politiku sauszemes transporta nozarē, un jāsekmē pastāvīga attiecīgās pieredzes, politikas un prakses apmaiņa starp dalībvalstīm un dažādajām iesaistītajām aprindām.

               (5)

               Grupa būtu jāveido no dalībvalstu kompetento iestāžu pārstāvjiem. Grupā būtu jāieceļ speciālisti no valdības struktūrām, kas atbild par transporta un drošības vai kārtības nodrošināšanas jautājumiem.

               (6)

               Būtu jāizstrādā noteikumi par grupas locekļiem pieejamās informācijas izpaušanu.

               (7)

               Ekspertu grupas locekļu personas dati būtu jāapstrādā saskaņā ar Eiropas Parlamenta un Padomes 2000. gada 18. decembra Regulu (EK) Nr. 45/2001 par fizisku personu aizsardzību attiecībā uz personas datu apstrādi Kopienas iestādēs un struktūrās un par šādu datu brīvu apriti (2),

         IR PIEŅĒMUSI ŠO LĒMUMU.
   1. pants
   Priekšmets
   Ar šo izveido Sauszemes transporta drošības ekspertu grupu, turpmāk “grupa”.
   2. pants
   Uzdevumi
   1.   Grupa palīdz Komisijai formulēt un īstenot Eiropas Savienības darbības, kuru mērķis ir izstrādāt drošības politiku sauszemes transporta nozarē, un sekmē pastāvīgu attiecīgās pieredzes, politikas un prakses apmaiņu starp dalībvalstīm un dažādajām iesaistītajām aprindām.
   2.   Lai sasniegtu 1. punktā minētos mērķus, grupa:

               —

               palīdz Komisijai izstrādāt instrumentus, ar kuriem pārrauga, novērtē un izplata Eiropas Savienības mērogā veiktu pasākumu rezultātus sauszemes transporta drošības jomā,

               —

               veicina Eiropas Savienības rīcības programmu īstenošanu šajā jomā, galvenokārt analizējot veikto pasākumu rezultātus un ierosinot uzlabojumus,

               —

               sekmē informācijas apmaiņu par pasākumiem, kas visos līmeņos veikti sauszemes transporta drošības uzlabošanai, un vajadzības gadījumā ierosina priekšlikumus par iespējamo rīcību Eiropas Savienības mērogā,

               —

               pēc Komisijas lūguma vai pēc savas iniciatīvas sniedz Komisijai atzinumus vai ziņojumus par jebkuru jautājumu, kas saistīts ar sauszemes transporta drošības uzlabošanu Eiropas Savienībā.

         3. pants
   Apspriedes
   Komisija var apspriesties ar grupu jebkurā jautājumā, kas saistīts ar sauszemes transporta drošību.
   4. pants
   Dalība
   1.   Dalībnieces ir dalībvalstu kompetentās iestādes. Tās ieceļ divus pārstāvjus:

               a)

               vienu pārstāvi no katras dalībvalsts ministrijām vai valdības struktūrām, kas atbild par sauszemes transportu;

               b)

               vienu pārstāvi no katras dalībvalsts ministrijām vai valdības struktūrām, kas atbild par drošības vai kārtības nodrošināšanas jautājumiem.

         2.   Komisijas pārstāvji var piešķirt novērotāja statusu fiziskām personām vai uzaicināt Eiropas pārstāvjus no starptautiskām un nozaru organizācijām, kas darbojas sauszemes transporta drošības jomā vai ko ietekmē sauszemes transporta drošība, kā arī transporta lietotāju organizāciju pārstāvjus.
   3.   Šā panta 1. punkta a) un b) apakšpunktā minēto pārstāvju vārdus un uzvārdus publicē Komisijas ekspertu grupu un tamlīdzīgu struktūru reģistrā (turpmāk “reģistrs”). Reģistrā var publicēt dalībvalstu iestāžu nosaukumus. Šā panta 2. punktā minēto fizisko personu vārdus un uzvārdus un organizāciju nosaukumus publicē reģistrā un izpauž to pārstāvētās intereses (3).
   4.   Personas datus iegūst, apstrādā un publicē saskaņā ar Regulu (EK) Nr. 45/2001.
   5. pants
   Darbība
   1.   Grupas priekšsēdētājs ir Komisijas pārstāvis.
   2.   Vienojoties ar Komisiju, grupa var izveidot darba grupas īpašu jautājumu izskatīšanai atbilstoši grupas izstrādātajam darba uzdevumam. Šādas darba grupas izformē, tiklīdz tās ir izpildījušas izvirzītos uzdevumus.
   3.   Komisija var uzaicināt jebkuru personu, kas ir īpaši kvalificēta konkrētā dienaskārtības jautājumā, piedalīties grupas darbā uz ad hoc pamata. Uzaicinātie eksperti piedalās grupas darbā tikai attiecībā uz konkrēto jautājumu, kurā ir prasīta viņu klātbūtne.
   4.   Atzinumu sagatavošanai grupa vienu no dalībvalstu pārstāvjiem var iecelt par referentu, kura uzdevums ir sagatavot ziņojumus.
   5.   Grupu sasauc Komisija, un tā parasti sanāk Komisijas telpās. Tā sanāk vismaz divreiz gadā. Komisija nodrošina sekretariāta pakalpojumus. Grupas un tās darba grupu sanāksmēs var piedalīties citi procesos ieinteresēti Komisijas ierēdņi.
   6.   Grupas apspriedēs izskata atzinumu pieprasījumus, ko iesniegusi Komisija, vai sagatavo atzinumus, kurus grupa sniedz pēc savas iniciatīvas. Tām neseko balsojums.
   7.   Komisija visus attiecīgos dokumentus publicē reģistrā vai dod saiti no reģistra uz īpaši izveidotu vietni. Izņēmumi no prasības par publicēšanu ir iespējami, ja dokumenta izpaušana varētu kaitēt sabiedrības vai privāto interešu aizsardzībai, kā noteikts Eiropas Parlamenta un Padomes Regulas (EK) Nr. 1049/2001 (4) 4. pantā.
   8.   Uz grupas locekļiem un to pārstāvjiem, kā arī uzaicinātajiem ekspertiem un novērotājiem attiecas dienesta noslēpuma neizpaušanas saistības, kas paredzētas Līgumos un to īstenošanas noteikumos, kā arī Komisijas drošības noteikumos, kas attiecas uz ES klasificētās informācijas aizsardzību un noteikti Komisijas 2001. gada 29. novembra Lēmuma 2001/844/EK, EOTK, Euratom, ar ko groza tās iekšējo reglamentu (5), pielikumā. Ja viņi neievēro šīs saistības, Komisija var veikt attiecīgus pasākumus.
   6. pants
   Sanāksmju izdevumi un finansiālās sekas
   1.   Grupas darbā iesaistītās personas nesaņem atlīdzību par sniegtajiem pakalpojumiem.
   2.   Ar grupas darbu saistītos ceļa un uzturēšanās izdevumus grupas locekļiem Komisija atlīdzina saskaņā ar Komisijā spēkā esošajiem noteikumiem. Atlīdzina arī ceļa un uzturēšanās izdevumus, kas saistībā ar grupas darbu radušies novērotājiem un uzaicinātajiem ekspertiem.
   3.   Šos izdevumus atlīdzina pieejamo apropriāciju robežās, kuras piešķir saskaņā ar ikgadējo resursu piešķiršanas procedūru.
   7. pants
   Stāšanās spēkā
   Šis lēmums stājas spēkā dienā, kad to publicē Eiropas Savienības Oficiālajā Vēstnesī.

      Briselē, 2012. gada 31. maijā

            Komisijas vārdā –

            priekšsēdētājs

         José Manuel BARROSO

      (1)  COM(2011) 144 galīgā redakcija.

      (2)  OV L 8, 12.1.2001., 1. lpp.

      (3)  Grupas locekļi, kuri nevēlas atklāt savu vārdu un uzvārdu, var lūgt atkāpties no šā noteikuma. Lūgumu neizpaust ekspertu grupas locekļu vārdu un uzvārdu uzskata par pamatotu, ja publicēšana varētu apdraudēt viņu drošību vai integritāti vai nevajadzīgi ietekmēt privāto dzīvi.

      (4)  OV L 145, 31.5.2001., 43. lpp.

      (5)  OV L 317, 3.12.2001., 1. lpp.


title: 2006/543/EK: Padomes Lēmums ( 2005. gada 8. novembris ), lai parakstītu un provizoriski piemērotu Nolīgumu starp Eiropas Kopienu un Libānas Republiku par dažiem gaisa pārvadājumu pakalpojumu aspektiem

text:
               5.8.2006

               LV

               Eiropas Savienības Oficiālais Vēstnesis

               L 215/15

         PADOMES LĒMUMS
   (2005. gada 8. novembris),
   lai parakstītu un provizoriski piemērotu Nolīgumu starp Eiropas Kopienu un Libānas Republiku par dažiem gaisa pārvadājumu pakalpojumu aspektiem
   (2006/543/EK)
   EIROPAS SAVIENĪBAS PADOME,
   ņemot vērā Eiropas Kopienas dibināšanas līgumu un jo īpaši tā 80. panta 2. punktu saistībā ar 300. panta 2. punkta pirmās daļas pirmo teikumu,
   ņemot vērā Komisijas priekšlikumu,
   tā kā:

               (1)

               Padome 2003. gada 5. jūnijā ir pilnvarojusi Komisiju sākt sarunas ar trešām valstīm, lai ar Kopienas nolīgumu aizstātu dažus noteikumus pašlaik spēkā esošajos divpusējos nolīgumos.

               (2)

               Komisija Kopienas vārdā ir apspriedusi nolīgumu ar Libānas Republiku par dažiem gaisa pārvadājumu pakalpojumu aspektiem saskaņā ar mehānismiem un norādījumiem, kas ietverti pielikumā Padomes lēmumam, ar ko Komisija ir pilnvarota sākt sarunas ar trešām valstīm, lai ar Kopienas nolīgumu aizstātu dažus noteikumus pašlaik spēkā esošajos divpusējos nolīgumos.

               (3)

               Ņemot vērā tā iespējamo noslēgšanu vēlāk, Komisijas apspriestais nolīgums būtu jāparaksta un provizoriski jāpiemēro,

         IR PIEŅĒMUSI ŠO LĒMUMU.
   1. pants
   Ar šo Kopienas vārdā tiek apstiprināta Nolīguma parakstīšana starp Eiropas Kopienu un Libānas Republiku par dažiem gaisa pārvadājumu pakalpojumu aspektiem, ņemot vērā Padomes lēmumu par minētā nolīguma noslēgšanu.
   Nolīguma teksts ir pievienots šim lēmumam.
   2. pants
   Ar šo Padomes priekšsēdētājs tiek pilnvarots norīkot personu vai personas, kuras ir tiesīgas Kopienas vārdā parakstīt nolīgumu, ņemot vērā tā noslēgšanu.
   3. pants
   Līdz tā spēkā stāšanās dienai nolīgumu piemēro provizoriski, sākot no pirmā mēneša pirmās dienas pēc dienas, kad Puses viena otru ir informējušas par to, ka ir pabeigtas šim nolūkam vajadzīgās procedūras.
   4. pants
   Ar šo Padomes priekšsēdētājs tiek pilnvarots sniegt nolīguma 8. panta 2. punktā paredzēto paziņojumu.

      Briselē, 2005. gada 8. novembrī

            Padomes vārdā —

            priekšsēdētājs

         G. BROWN

    ---documentbreak---

               5.8.2006

               LV

               Eiropas Savienības Oficiālais Vēstnesis

               L 215/17

         NOLĪGUMS
   starp Eiropas Kopienu un Libānas Republiku par dažiem gaisa pārvadājumu pakalpojumu aspektiem
   EIROPAS KOPIENA,
   no vienas puses, un
   LIBĀNAS REPUBLIKA
   no otras puses,
   (turpmāk “Puses”),
   IEVĒROJOT, ka starp vairākām Eiropas Kopienas dalībvalstīm un Libānas Republiku ir noslēgti divpusēji nolīgumi par gaisa pārvadājumu pakalpojumiem, kuros ietvertie noteikumi ir pretrunā Kopienas tiesību aktiem,
   IEVĒROJOT, ka Eiropas Kopienai ir ekskluzīva kompetence attiecībā uz vairākiem aspektiem, kas var tikt iekļauti divpusējos gaisa pārvadājumu pakalpojumu nolīgumos starp Eiropas Kopienas dalībvalstīm un trešām valstīm,
   IEVĒROJOT, saskaņā ar Kopienas tiesību aktiem Kopienas gaisa pārvadātājiem, kas veic uzņēmējdarbību kādā dalībvalstī, ir tiesības uz nediskriminētu piekļuvi lidojuma maršrutiem starp dalībvalstīm un trešām valstīm,
   ŅEMOT VĒRĀ nolīgumus starp Eiropas Kopienu un atsevišķām trešām valstīm, kas nodrošina šo trešo valstu valstspiederīgajiem iespēju kļūt par tādu gaisa pārvadātāju īpašniekiem, kam dalībvalstis piešķīrušas licenci,
   ATZĪSTOT, ka tos noteikumus divpusējos gaisa pārvadājumu pakalpojumu nolīgumos starp Eiropas Kopienas dalībvalstīm un Libānas Republiku, kuri ir pretrunā Eiropas Kopienas tiesību aktiem, ir jāsaskaņo ar šiem Kopienas tiesību aktiem, tādējādi izveidojot stabilu juridisko pamatu gaisa pārvadājumu pakalpojumiem starp Eiropas Kopienu un Libānas Republiku un saglabājot šo gaisa pārvadājumu pakalpojumu nepārtrauktību,
   IEVĒROJOT, ka Eiropas Kopienas mērķis šajās sarunās nav palielināt kopējo gaisa pārvadājumu pakalpojumu apjomu starp Eiropas Kopienu un Libānas Republiku, ietekmēt līdzsvaru starp Kopienas gaisa pārvadātājiem un Libānas Republikas gaisa pārvadātājiem vai apspriest grozījumus esošajos divpusējos gaisa pārvadājumu pakalpojumu nolīgumos par satiksmes tiesībām,
   IR VIENOJUŠĀS PAR TURPMĀKO.
   1. pants
   Vispārēji noteikumi
   1.   Šajā nolīgumā “dalībvalstis” ir Eiropas Kopienas dalībvalstis.
   2.   Šā nolīguma I pielikumā uzskaitītajos nolīgumos esošās atsauces uz tās dalībvalsts valstspiederīgajiem, kas ir attiecīgā nolīguma Puse, uzskata par atsaucēm uz Eiropas Kopienas dalībvalstu valstspiederīgajiem.
   3.   Šā nolīguma I pielikumā uzskaitītajos nolīgumos esošās atsauces uz tās dalībvalsts gaisa pārvadātājiem vai aviosabiedrībām, kas ir attiecīgā nolīguma Puse, uzskata par atsaucēm uz attiecīgās dalībvalsts norādītajiem gaisa pārvadātājiem vai aviosabiedrībām.
   2. pants
   Norādīšana, ko veic dalībvalsts
   1.   Šā panta 2. un 3. punkts aizstāj atbilstīgos noteikumus pantos, kas uzskaitīti, attiecīgi, II pielikuma a) un b) punktā, saistībā ar, attiecīgi, gaisa pārvadātāja norādīšanu, ko veic attiecīgā dalībvalsts, pilnvarām un atļaujām, ko tiem piešķir Libānas Republika, un gaisa pārvadātāju atļauju vai pilnvaru atteikumu, atsaukšanu, apturēšanu vai ierobežošanu.
   2.   Saņemot kādas dalībvalsts norādi, Libānas Republika ar mazāko iespējamo procedūras kavēšanos piešķir atbilstīgas pilnvaras un atļaujas, ja:

               i)

               gaisa pārvadātājs saskaņā ar Eiropas Kopienas dibināšanas līgumu veic uzņēmējdarbību norādītājas dalībvalsts teritorijā, un tam ir derīga darbības licence saskaņā ar Kopienas tiesību aktiem;

               ii)

               dalībvalsts, kas ir atbildīga par aviācijas uzņēmuma sertifikāta izdošanu, īsteno un nodrošina efektīvu reglamentējošu gaisa pārvadātāja kontroli, un norādē ir skaidri identificēta attiecīgā aeronavigācijas iestāde; un

               iii)

               gaisa pārvadātājs – tieši vai sakarā ar lielākās daļas īpašumtiesībām – pieder un turpina piederēt, dalībvalstīm un/vai dalībvalstu valstspiederīgajiem, vai citām valstīm, kas uzskaitītas III pielikumā, un/vai šo citu valstu valstspiederīgajiem, un šīs valstis un/vai šie valstspiederīgie to pastāvīgi faktiski kontrolē.

         3.   Libānas Republika var atteikt, atsaukt, apturēt vai ierobežot dalībvalsts norādīta gaisa pārvadātāja pilnvaras vai atļaujas, ja:

               i)

               gaisa pārvadātājs saskaņā ar Eiropas Kopienas dibināšanas līgumu neveic uzņēmējdarbību norādītājas dalībvalsts teritorijā, vai arī tam nav derīgas darbības licences saskaņā ar Eiropas Kopienas tiesību aktiem;

               ii)

               dalībvalsts, kas ir atbildīga par aviācijas uzņēmuma sertifikāta izdošanu, neīsteno vai nenodrošina efektīvu reglamentējošu gaisa pārvadātāja kontroli, vai arī norādē nav skaidri identificēta attiecīgā aeronavigācijas iestāde; vai

               iii)

               gaisa pārvadātājs – tieši vai sakarā ar lielākās daļas īpašumtiesībām – nepieder dalībvalstīm un/vai dalībvalstu valstspiederīgajiem, vai arī citām valstīm, kas uzskaitītas III pielikumā, un/vai šo citu valstu valstspiederīgajiem, un minētie to faktiski nekontrolē.

         Īstenojot savas tiesības saskaņā ar šo punktu, Libānas Republika Kopienas gaisa pārvadātājus nediskriminē valstspiederības dēļ.
   3. pants
   Tiesības attiecībā uz reglamentējošu kontroli
   1.   Šā panta 2. punkts papildina II pielikuma c) punktā uzskaitītos pantus.
   2.   Ja dalībvalsts ir norādījusi gaisa pārvadātāju, kura reglamentējošo kontroli īsteno un nodrošina kāda cita dalībvalsts, Libānas Republikas tiesības saskaņā ar drošības noteikumiem nolīgumā, kas noslēgts starp dalībvalsti, kura norādījusi gaisa pārvadātāju, un Libānas Republiku, tāpat piemēro gan attiecībā uz drošības standartu pieņemšanu, īstenošanu vai uzturēšanu, ko veic šī cita dalībvalsts, gan attiecībā uz šā gaisa pārvadātāja darbības atļauju.
   4. pants
   Nodokļu uzlikšana aviācijas degvielai
   1.   Šā panta 2. punkts papildina atbilstīgos noteikumus pantos, kas uzskaitīti II pielikuma d) punktā.
   2.   Neskarot citus noteikumus par pretējo, II pielikuma d) punktā uzskaitītie nolīgumi neliedz dalībvalstij nediskriminējoši uzlikt nodokļus, nodevas, maksu vai citus maksājumus par degvielu, ko tās teritorijā piegādā izmantošanai tādu Libānas Republikas norādītu gaisa pārvadātāju lidaparātos, kuri veic lidojumus maršrutā no kādas vietas šīs dalībvalsts teritorijā uz citu vietu šīs dalībvalsts vai citas dalībvalsts teritorijā.
   5. pants
   Pārvadājumu tarifi Eiropas Kopienā
   1.   Šā panta 2. punkts papildina II pielikuma e) punktā uzskaitītos pantus.
   2.   Uz tarifiem, ko saskaņā ar kādu no I pielikumā uzskaitītajiem nolīgumiem, kurā ir kāds no II pielikuma e) punktā uzskaitītajiem noteikumiem, Libānas Republikas norādīti gaisa pārvadātāji piemēro par pārvadājumiem, kas pilnībā veikti Eiropas Kopienas teritorijā, attiecas Eiropas Kopienas tiesību akti.
   6. pants
   Šā nolīguma pielikumi
   Šā nolīguma pielikumi ir tā sastāvdaļa.
   7. pants
   Pārskatīšana vai grozījumi
   Puses, savstarpēji vienojoties, var jebkurā laikā pārskatīt vai grozīt šo nolīgumu.
   8. pants
   Stāšanās spēkā un provizoriska piemērošana
   1.   Šis nolīgums stājas spēkā, kad Puses viena otrai ir rakstiski paziņojušas, ka ir pabeigtas to attiecīgās iekšējās procedūras, kas vajadzīgas, lai nolīgums stātos spēkā.
   2.   Neskarot 1. punktu, Puses piekrīt provizoriski piemērot šo nolīgumu no tā mēneša pirmās dienas, kurš ir pēc datuma, kad Puses viena otrai ir paziņojušas par šim nolūkam vajadzīgo procedūru pabeigšanu.
   3.   Nolīgumi un citi pasākumi starp dalībvalstīm un Libānas Republiku, kas šā nolīguma parakstīšanas dienā vēl nav stājušies spēkā un ko vēl nepiemēro provizoriski, ir uzskaitīti I pielikuma b) punktā. Šo nolīgumu piemēro visiem šādiem nolīgumiem un pasākumiem, tiem stājoties spēkā vai tos piemērojot provizoriski.
   9. pants
   Izbeigšana
   1.   Ja tiek izbeigts kāds no I pielikumā uzskaitītajiem nolīgumiem, vienlaikus izbeidzas visi šā nolīguma noteikumi, kas attiecas uz atbilstīgo I pielikumā uzskaitīto nolīgumu.
   2.   Ja tiek izbeigti visi I pielikumā uzskaitītie nolīgumi, vienlaikus izbeidzas šis nolīgums.

      TO APLIECINOT, pilnvarotie ir parakstījuši šo nolīgumu.
      Beirūtā, divos oriģināleksemplāros, divi tūkstoši sestā gada septītajā jūlijā, angļu, čehu, dāņu, franču, grieķu, holandiešu, igauņu, itāļu, latviešu, lietuviešu, maltiešu, poļu, portugāļu, slovāku, slovēņu, somu, spāņu, ungāru, vācu, zviedru un arābu valodā.

         Por la Comunidad Europea
         Za Evropské společenství
         For Det Europæiske Fællesskab
         Für die Europäische Gemeinschaft
         Euroopa Ühenduse nimel
         Για την Ευρωπαϊκή Κοινότητα
         For the European Community
         Pour la Communauté européenne
         Per la Comunità europea
         Eiropas Kopienas vārdā
         Europos bendrijos vardu
         Az Európai Közösség részéről
         Għall-Komunità Ewropea
         Voor de Europese Gemeenschap
         W imieniu Wspólnoty Europejskiej
         Pela Comunidade Europeia
         Za Európske spoločenstvo
         Za Evropsko skupnost
         Euroopan yhteisön puolesta
         För Europeiska gemenskapen

         Por la República Libanesa
         Za Libanonskou republiku
         For Den Libanesiske Republik
         Für die Libanesische Republik
         Liibanoni Vabariigi nimel
         Για τη Δημοκρατία του Λιβάνου
         For the Republic of Lebanon
         Pour la République libanaise
         Per la Repubblica del Libano
         Libānas Republikas vārdā
         Libano Respublikos vardu
         A Libanoni Köztársaság részéről
         Għar-repubblika tal-Libanu
         Voor de Republiek Libanon
         W imieniu Republiki Libańskiej
         Pela República do Líbano
         Za Libanonskú republiku
         Za Republiko Libanon
         Libanonin tasavallan puolesta
         För Republiken Libanon

   I PIELIKUMS
   Nolīguma 1. pantā minēto nolīgumu saraksts

               a)

               Gaisa pārvadājumu pakalpojumu nolīgumi starp Libānas Republiku un Eiropas Kopienas dalībvalstīm, kuri šā nolīguma parakstīšanas dienā ir noslēgti, parakstīti un/vai tiek piemēroti provizoriski

                           —

                           Austrijas Federālās valdības un Libānas Republikas valdības nolīgums par gaisa satiksmes pakalpojumiem starp šīm valstīm un ārpus to attiecīgām teritorijām, parakstīts Beirūtā, 1969. gada 2. aprīlī, ar vēlākiem grozījumiem (turpmāk “Libānas – Austrijas nolīgums”);

                           —

                           Beļģijas valdības un Libānas valdības nolīgums par gaisa satiksmes pakalpojumiem starp šīm valstīm un ārpus to attiecīgām teritorijām, parakstīts Beirūtā, 1953. gada 24. decembrī, ar vēlākiem grozījumiem, (turpmāk “Libānas – Beļģijas nolīgums”);

                           —

                           Kipras Republikas valdības un Libānas Republikas valdības gaisa satiksmes pakalpojumu nolīgums, parafēts 1996. gada 23. maijā (turpmāk “Libānas – Kipras nolīguma projekts”);

                           —

                           Čehijas Republikas valdības un Libānas Republikas valdības gaisa transporta nolīgums, parakstīts Beirūtā, 2003. gada 22. septembrī (turpmāk “Libānas – Čehijas Republikas nolīgums”);

                           —

                           Dānijas un Libānas gaisa transporta nolīgums, parakstīts Beirūtā, 1955. gada 21. oktobrī (turpmāk “Libānas – Dānijas nolīgums”);

                           —

                           Francijas Republikas valdības un Libānas Republikas valdības gaisa transporta nolīguma projekts, parafēts un pievienots apstiprinātam Francijas Republikas valdības un Libānas Republikas valdības pārstāvju delegāciju konsultāciju protokolam; parakstīts Parīzē, 1998. gada 24. jūnijā (turpmāk “Libānas – Francijas nolīguma projekts”);

                           —

                           Vācijas Federatīvās Republikas un Libānas Republikas gaisa transporta nolīgums, parakstīts Beirūtā, 1961. gada 15. martā (turpmāk “Libānas – Vācijas nolīgums”);

                           —

                           Vācijas Federatīvās Republikas valdības un Libānas Republikas valdības gaisa satiksmes pakalpojumu nolīguma projekts, parafēts un pievienots apstiprinātam konsultāciju protokolam, parakstīts Bonnā, 2002. gada 16. janvārī (turpmāk “pārskatīts Libānas – Vācijas nolīguma projekts”);

                           —

                           Grieķijas Karalistes valdības un Libānas Republikas valdības nolīgums par gaisa satiksmes pakalpojumu izveidi starp to attiecīgām teritorijām, parakstīts Beirūtā, 1948. gada 6. septembrī (turpmāk “Libānas – Grieķijas nolīgums”);

                           —

                           Ungārijas Tautas Republikas valdības un Libānas Republikas nolīgums par civilo gaisa transportu, parakstīts Beirūtā, 1966. gada 15. janvārī, (turpmāk “Libānas – Ungārijas nolīgums”);

                           —

                           Itālijas valdības un Libānas Republikas valdības gaisa transporta nolīgums, parakstīts Beirūtā, 1949. gada 24. janvārī (turpmāk “Libānas – Itālijas nolīgums”);

                           —

                           Libānas Republikas valdības un Luksemburgas Lielhercogistes valdības gaisa satiksmes pakalpojumu nolīgums, parafēts un kā B pielikums pievienots konfidenciālam saprašanās memorandam, kas parakstīts Beirūtā, 1998. gada 23. oktobrī (turpmāk “Libānas – Luksemburgas nolīguma projekts”);

                           —

                           Maltas valdības un Libānas Republikas valdības gaisa satiksmes pakalpojumu nolīguma projekts, parafēts un kā B pielikums pievienots apstiprinātam protokolam, kas parakstīts Beirūtā, 1999. gada 30. aprīlī (turpmāk “Libānas -– Maltas nolīguma projekts”);

                           —

                           Nīderlandes Karalistes un Libānas Republikas gaisa transporta nolīgums, parakstīts Beirūtā, 1949. gada 20. septembrī (turpmāk “Libānas – Nīderlandes nolīgums”);

                           —

                           Polijas Tautas Republikas valdības un Libānas Republikas valdības gaisa satiksmes pakalpojumu nolīgums, parakstīts Beirūtā, 1966. gada 25. aprīlī (turpmāk “Libānas – Polijas nolīgums”);

                           —

                           Zviedrijas un Libānas gaisa transporta nolīgums, parakstīts Beirūtā, 1953. gada 23. martā (turpmāk “Libānas – Zviedrijas nolīgums”);

                           —

                           Lielbritānijas un Ziemeļīrijas Apvienotās Karalistes valdības un Libānas Republikas valdības nolīgums par gaisa satiksmes pakalpojumiem starp šīm valstīm un ārpus to attiecīgām teritorijām, parakstīts Beirūtā, 1951. gada 15. augustā, ar vēlākiem grozījumiem (turpmāk “Libānas – Apvienotās Karalistes nolīgums”);

               b)

               Gaisa pārvadājumu pakalpojumu nolīgumi un citi pasākumi, kas parafēti vai parakstīti starp Libānas Republiku un Eiropas Kopienas dalībvalstīm un kas šā nolīguma parakstīšanas dienā vēl nav stājušies spēkā un netiek piemēroti provizoriski:

                           —

                           Spānijas Karalistes un Libānas Republikas gaisa transporta nolīguma projekts, parafēts Madridē, 1997. gada 21. augustā (turpmāk “Libānas – Spānijas nolīguma projekts”).

         II PIELIKUMS
   I pielikumā uzskaitīto nolīgumu pantu saraksts, kas minēti šā nolīguma 2. līdz 5. pantā

               a)

               Dalībvalsts norāde:

                           —

                           Libānas–Austrijas nolīguma 3. pants;

                           —

                           Libānas–Beļģijas nolīguma 3. pants;

                           —

                           Libānas–Kipras nolīguma projekta 4. pants;

                           —

                           Libānas–Čehijas Republikas nolīguma 3. pants;

                           —

                           Libānas–Francijas nolīguma projekta 3. pants;

                           —

                           Libānas–Vācijas nolīguma 3. pants;

                           —

                           Libānas–Ungārijas nolīguma 3. pants;

                           —

                           Libānas–Luksemburgas nolīguma projekta 3. pants;

                           —

                           Libānas–Maltas nolīguma projekta 6. pants;

                           —

                           Libānas–Polijas nolīguma 3. pants;

                           —

                           Libānas–Spānijas nolīguma projekta 3. pants;

                           —

                           Libānas–Apvienotās Karalistes nolīguma 4. pants;

               b)

               Pilnvaru vai atļauju atteikums, atsaukšana, apturēšana vai ierobežošana:

                           —

                           Libānas–Austrijas nolīguma 4. pants;

                           —

                           Libānas–Beļģijas nolīguma 3. pants;

                           —

                           Libānas–Kipras nolīguma projekta 5. pants;

                           —

                           Libānas–Čehijas Republikas nolīguma 4. pants;

                           —

                           Libānas–Dānijas nolīguma 5. pants;

                           —

                           Libānas–Francijas nolīguma projekta 4. pants;

                           —

                           Libānas–Vācijas nolīguma 4. pants;

                           —

                           Libānas–Grieķijas nolīguma 6. pants;

                           —

                           Libānas–Ungārijas nolīguma 4. pants;

                           —

                           Libānas–Itālijas nolīguma 6. pants;

                           —

                           Libānas–Luksemburgas nolīguma projekta 4. pants;

                           —

                           Libānas–Maltas nolīguma projekta 7. pants;

                           —

                           Libānas–Nīderlandes nolīguma 6. pants;

                           —

                           Libānas–Polijas nolīguma 3. pants;

                           —

                           Libānas–Spānijas nolīguma projekta 4. pants;

                           —

                           Libānas–Zviedrijas nolīguma 5. pants;

                           —

                           Libānas–Apvienotās Karalistes nolīguma 4. pants;

               c)

               Reglamentējošā kontrole:

                           —

                           Libānas–Austrijas nolīguma 7.bis pants;

                           —

                           Libānas–Čehijas Republikas nolīguma 7. pants;

                           —

                           Libānas–Francijas nolīguma projekta 8. pants;

                           —

                           Libānas–Luksemburgas nolīguma projekta 7. pants;

                           —

                           pārskatītā Libānas–Vācijas nolīguma projekta 6. pants;

               d)

               Nodokļu uzlikšana aviācijas degvielai:

                           —

                           Libānas–Austrijas nolīguma 5. pants;

                           —

                           Libānas–Beļģijas nolīguma 4. pants;

                           —

                           Libānas–Kipras nolīguma projekta 7. pants;

                           —

                           Libānas–Čehijas Republikas nolīguma 8. pants;

                           —

                           Libānas–Dānijas nolīguma 9. pants;

                           —

                           Libānas–Francijas nolīguma projekta 10. pants;

                           —

                           Libānas–Vācijas nolīguma 6. pants;

                           —

                           pārskatītā Libānas–Vācijas nolīguma projekta 10. pants;

                           —

                           Libānas–Grieķijas nolīguma 3. pants;

                           —

                           Libānas–Ungārijas nolīguma 14. pants;

                           —

                           Libānas–Itālijas nolīguma 3. pants;

                           —

                           Libānas–Luksemburgas nolīguma projekta 8. pants;

                           —

                           Libānas–Maltas nolīguma projekta 9. pants;

                           —

                           Libānas–Polijas nolīguma 6. pants;

                           —

                           Libānas–Spānijas nolīguma projekta 5. pants;

                           —

                           Libānas–Zviedrijas nolīguma 9. pants;

                           —

                           Libānas–Apvienotās Karalistes nolīguma 5. pants;

               e)

               Tarifi pārvadājumiem Eiropas Kopienā:

                           —

                           Libānas–Austrijas nolīguma 9. pants;

                           —

                           Libānas–Beļģijas nolīguma 7. pants;

                           —

                           Libānas–Kipras nolīguma projekta 16. pants;

                           —

                           Libānas–Čehijas Republikas nolīguma 12. pants;

                           —

                           Libānas–Dānijas nolīguma 7. pants;

                           —

                           Libānas–Francijas nolīguma projekta 14. pants;

                           —

                           Libānas–Vācijas nolīguma 9. pants;

                           —

                           pārskatītā Libānas–Vācijas nolīguma projekta 14. pants;

                           —

                           Libānas–Ungārijas nolīguma 7. pants;

                           —

                           Libānas–Luksemburgas nolīguma projekta 13. pants;

                           —

                           Libānas–Maltas nolīguma projekta 14. pants;

                           —

                           Libānas–Polijas nolīguma 10. pants;

                           —

                           Libānas–Spānijas nolīguma projekta 7. pants;

                           —

                           Libānas–Zviedrijas nolīguma 7. pants;

                           —

                           Libānas–Apvienotās Karalistes nolīguma 7. pants.

         III PIELIKUMS
   Nolīguma 2. pantā minēto citu valstu saraksts

               a)

               Islandes Republika (saskaņā ar Eiropas Ekonomikas zonas līgumu);

               b)

               Lihtenšteinas Firstiste (saskaņā ar Eiropas Ekonomikas zonas līgumu);

               c)

               Norvēģijas Karaliste (saskaņā ar Eiropas Ekonomikas zonas līgumu);

               d)

               Šveices Konfederācija (saskaņā ar Eiropas Kopienu un Šveices Konfederācijas nolīgumu par gaisa pārvadājumiem).


title: Padomes Lēmums (2002. gada 19. decembris) par Eiropas Kopienas un Kanādas Nolīguma vēstuļu apmaiņas veidā noslēgšanu atbilstīgi GATT 1994 XXVIII pantam nolūkā grozīt koncesijas attiecībā uz labību, kas paredzētas GATT 1994 pievienotajā EK CXL grafikā

text:
Svarīgs juridisks paziņojums

|

32003D0253(01)

Oficiālais Vēstnesis L 095 , 11/04/2003 Lpp. 0036 - 0037

		Padomes lēmums(2002. gada 19. decembris)par Eiropas Kopienas un Kanādas Nolīguma vēstuļu apmaiņas veidā noslēgšanu atbilstīgi GATT 1994 XXVIII pantam nolūkā grozīt koncesijas attiecībā uz labību, kas paredzētas GATT 1994 pievienotajā EK CXL grafikāEIROPAS SAVIENĪBAS PADOME,ņemot vērā Eiropas Kopienas dibināšanas līgumu, un jo īpaši tā 133. pantu saistībā ar 300. panta 2. punkta pirmās daļas pirmo teikumu,ņemot vērā Komisijas priekšlikumu,tā kā:(1) 2002. gada 26. jūlijā Padome pilnvaroja Komisiju uzsākt sarunas saskaņā ar GATT 1994 XXVIII pantu ar nolūku grozīt noteiktas koncesijas labībai. Attiecīgi Eiropas Kopiena 2002. gada 26. jūlijā paziņoja PTO par savu nodomu grozīt noteiktas koncesijas EK CXL grafikā.(2) Sarunas vadīja Komisija, apspriežoties ar Komiteju, kas izveidota saskaņā ar Līguma 133. pantu, un atbilstoši Padomes izdotajām sarunu direktīvām.(3) Komisija ir apspriedusi ar Kanādu, kas ir PTO dalībvalsts ar ievērojamām piegādes interesēm, Nolīgumu vēstuļu apmaiņas veidā.(4) Tādēļ Eiropas Kopienas un Kanādas Nolīgums vēstuļu apmaiņas veidā ir jāapstiprina.(5) Lai nodrošinātu, ka nolīgumu var pilnībā piemērot līdz 2003. gada 1. janvārim, un kamēr nav izdarīti grozījumi Padomes 1992. gada 30. jūnija Regulā (EEK) Nr. 1766/92 par labības tirgus kopīgo organizāciju [1], Komisijai jābūt pilnvarotai pieņemt pagaidu atkāpes no šīs regulas.(6) Pasākumi, kas vajadzīgi šā lēmuma īstenošanai, ir jāpieņem saskaņā ar Padomes 1999. gada 28. jūnija Lēmumu 1999/468/EK, ar ko nosaka procedūras Komisijai piešķirto izpildes pilnvaru īstenošanai [2],IR PIEŅĒMUSI ŠO LĒMUMU.1. pantsAr šo Kopienas vārdā tiek apstiprināts Eiropas Kopienas un Kanādas Nolīgums vēstuļu apmaiņas veidā atbilstīgi GATT 1994 XXVIII pantam nolūkā grozīt koncesijas attiecībā uz labību, kas paredzētas GATT 1994 pievienotajā EK CXL grafikā.Nolīguma teksts ir pievienots šim lēmumam.2. pantsTiktāl, cik nepieciešams, lai nodrošinātu šā nolīguma pilnīgu piemērošanu līdz 2003. gada 1. janvārim, Komisija var atkāpties no Regulas (EEK) Nr. 1766/92 saskaņā ar šā lēmuma 3. panta 2. punktā noteikto kārtību līdz šīs regulas grozīšanai, bet ne ilgāk kā līdz 2003. gada 30. jūnijam.3. pants1. Komisijai palīdz Labības pārvaldības komiteja, kas izveidota saskaņā ar Regulas (EKK) Nr. 1766/92 23. pantu.2. Ja ir atsauce uz šo punktu, piemēro Lēmuma 1999/468/EK 4. un 7. pantu.Lēmuma 1999/468/EK 4. panta 3. punktā paredzētais laika posms ir viens mēnesis.3. Komiteja pieņem savu reglamentu.4. pantsAr šo Padomes priekšsēdētājs ir pilnvarots iecelt personu, kam piešķirtas pilnvaras parakstīt nolīgumu, lai tas kļūtu saistošs Kopienai.Briselē, 2002. gada 19. decembrīPadomes vārdā —priekšsēdētājaM. Fischer Boel[1] OV L 181, 1.7.1992., 21. lpp. Regulā jaunākie grozījumi izdarīti ar Regulu (EK) Nr. 1666/2000 (OV L 193, 29.7.2000., 1. lpp.).[2] OV L 184, 17.7.1999., 23. lpp.--------------------------------------------------


title: Padomes Lēmums (ES) 2017/1248 (2017. gada 11. jūlijs) par to, lai Eiropas Savienības vārdā noslēgtu Asociācijas nolīgumu starp Eiropas Savienību un Eiropas Atomenerģijas kopienu un to dalībvalstīm, no vienas puses, un Ukrainu, no otras puses, attiecībā uz noteikumiem saistībā ar attieksmi pret trešo valstu valstspiederīgajiem, kas kā darba ņēmēji likumīgi nodarbināti otras Puses teritorijā

text:
               12.7.2017

               LV

               Eiropas Savienības Oficiālais Vēstnesis

               L 181/4

         PADOMES LĒMUMS (ES) 2017/1248
   (2017. gada 11. jūlijs)
   par to, lai Eiropas Savienības vārdā noslēgtu Asociācijas nolīgumu starp Eiropas Savienību un Eiropas Atomenerģijas kopienu un to dalībvalstīm, no vienas puses, un Ukrainu, no otras puses, attiecībā uz noteikumiem saistībā ar attieksmi pret trešo valstu valstspiederīgajiem, kas kā darba ņēmēji likumīgi nodarbināti otras Puses teritorijā
   EIROPAS SAVIENĪBAS PADOME,
   ņemot vērā Līgumu par Eiropas Savienības darbību un jo īpaši tā 79. panta 2. punkta b) apakšpunktu saistībā ar 218. panta 6. punkta a) apakšpunktu un 218. panta 8. punkta pirmo daļu,
   ņemot vērā Eiropas Komisijas priekšlikumu,
   ņemot vērā Eiropas Parlamenta piekrišanu (1),
   tā kā:

               (1)

               Padome 2007. gada 22. janvārī pilnvaroja Komisiju sākt sarunas ar Ukrainu par jauna nolīguma noslēgšanu starp Eiropas Savienību un Ukrainu, kurš aizstātu Partnerības un sadarbības nolīgumu (2).

               (2)

               Šīs sarunas veiksmīgi tika pabeigtas, un Asociācijas nolīgums starp Eiropas Savienību un Eiropas Atomenerģijas kopienu, un to dalībvalstīm, no vienas puses, un Ukrainu, no otras puses, (turpmāk “nolīgums”) tika parafēts 2012. gadā.

               (3)

               Saskaņā ar Padomes Lēmumu 2014/295/ES (3), Padomes Lēmumu 2014/668/ES (4) un Padomes Lēmumu 2014/670/Euratom (5) nolīgums tika parakstīts Briselē 2014. gada 21. martā un Briselē 2014. gada 27. jūnijā, ņemot vērā tā noslēgšanu vēlāk.

               (4)

               Šis lēmums attiecas tikai uz nolīguma 17. pantu, kurš satur konkrētus pienākumus saistībā ar attieksmi pret trešo valstu valstspiederīgajiem, kas kā darba ņēmēji likumīgi nodarbināti otras Puses teritorijā, un uz kuru attiecas Līguma par Eiropas Savienības darbību trešās daļas V sadaļas darbības joma. Minēto noteikumu mērķis un saturs ir atšķirīgs un neatkarīgs no citu nolīguma noteikumu mērķa un satura, lai izveidotu asociāciju starp Pusēm. Attiecībā uz pārējiem nolīguma noteikumiem tiks pieņemts atsevišķs lēmums paralēli šim lēmumam.

               (5)

               Saskaņā ar 1. un 2. pantu 21. protokolā par Apvienotās Karalistes un Īrijas nostāju saistībā ar brīvības, drošības un tiesiskuma telpu, kas pievienots Līgumam par Eiropas Savienību un Līgumam par Eiropas Savienības darbību, minētās dalībvalstis nepiedalās šā lēmuma pieņemšanā, un tām šis lēmums nav saistošs un nav jāpiemēro.

               (6)

               Saskaņā ar 1. un 2. pantu 22. protokolā par Dānijas nostāju, kas pievienots Līgumam par Eiropas Savienību un Līgumam par Eiropas Savienības darbību, Dānija nepiedalās šā lēmuma pieņemšanā, un Dānijai šis lēmums nav saistošs un nav jāpiemēro.

               (7)

               Nolīgums nebūtu jāinterpretē kā tāds, kas piešķir tiesības vai uzliek saistības, uz kurām var tieši atsaukties Eiropas Savienības vai dalībvalstu tiesās.

               (8)

               Nolīgums būtu jāapstiprina Savienības vārdā,

         IR PIEŅĒMUSI ŠO LĒMUMU.
   1. pants
   Ar šo Savienības vārdā tiek apstiprināts Asociācijas nolīgums starp Eiropas Savienību un Eiropas Atomenerģijas kopienu un to dalībvalstīm, no vienas puses, un Ukrainu, no otras puses, kopā ar tā pielikumiem un protokoliem (turpmāk “nolīgums”) attiecībā uz tā 17. pantu (6).
   2. pants
   Padomes priekšsēdētājs Savienības vārdā sniedz paziņojumu, kas paredzēts nolīguma 486. panta 2. punktā, lai paustu Savienības piekrišanu uzņemties nolīguma saistības (7).
   3. pants
   Nolīgumu neinterpretē kā tādu, kas piešķir tiesības vai uzliek saistības, uz kurām var tieši atsaukties Eiropas Savienības vai dalībvalstu tiesās.
   4. pants
   Šis lēmums stājas spēkā tā pieņemšanas dienā.

      Briselē, 2017. gada 11. jūlijā

            Padomes vārdā –

            priekšsēdētājs

         T. TÕNISTE

      (1)  2014. gada 16. septembra piekrišana (Oficiālajā Vēstnesī vēl nav publicēta).

      (2)  Partnerības un sadarbības nolīgums starp Eiropas Kopienām un to dalībvalstīm, un Ukrainu (OV L 49, 19.2.1998., 3. lpp.).

      (3)  Padomes Lēmums 2014/295/ES (2014. gada 17. marts) par to, lai Eiropas Savienības vārdā parakstītu un provizoriski piemērotu Asociācijas nolīgumu starp Eiropas Savienību un Eiropas Atomenerģijas kopienu un to dalībvalstīm, no vienas puses, un Ukrainu, no otras puses, attiecībā uz tā preambulu, 1. pantu un I, II un VII sadaļu (OV L 161, 29.5.2014., 1. lpp.).

      (4)  Padomes Lēmums 2014/668/ES (2014. gada 23. jūnijs) par to, lai Eiropas Savienības vārdā parakstītu un provizoriski piemērotu Asociācijas nolīgumu starp Eiropas Savienību un Eiropas Atomenerģijas kopienu un to dalībvalstīm, no vienas puses, un Ukrainu, no otras puses, attiecībā uz nolīguma III sadaļu (izņemot noteikumus par attieksmi pret trešo valstu valstspiederīgajiem, kas kā darba ņēmēji likumīgi nodarbināti otras Puses teritorijā) un IV, V, VI un VII sadaļu, kā arī saistītajiem pielikumiem un protokoliem (OV L 278, 20.9.2014., 1. lpp.).

      (5)  Padomes Lēmums 2014/670/Euratom (2014. gada 23. jūnijs), ar ko apstiprina to, ka Eiropas Komisija Eiropas Atomenerģijas kopienas vārdā noslēdz Asociācijas nolīgumu starp Eiropas Savienību un Eiropas Atomenerģijas kopienu un to dalībvalstīm, no vienas puses, un Ukrainu, no otras puses (OV L 278, 20.9.2014., 8. lpp.).

      (6)  Asociācijas nolīgums starp Eiropas Savienību un Eiropas Atomenerģijas kopienu un to dalībvalstīm, no vienas puses, un Ukrainu, no otras puses, ir publicēts OV L 161, 29.5.2014., 3. lpp.

      (7)  Nolīguma spēkā stāšanās dienu Padomes Ģenerālsekretariāts publicēs Eiropas Savienības Oficiālajā Vēstnesī.


title: Padomes Lēmums (ES) 2015/2354 (2015. gada 10. decembris), ar ko pilnvaro konkrētas dalībvalstis Eiropas Savienības interesēs akceptēt Seišelu pievienošanos 1980. gada Hāgas Konvencijai par starptautiskās bērnu nolaupīšanas civiltiesiskajiem aspektiem

text:
               17.12.2015

               LV

               Eiropas Savienības Oficiālais Vēstnesis

               L 331/11

         PADOMES LĒMUMS (ES) 2015/2354
   (2015. gada 10. decembris),
   ar ko pilnvaro konkrētas dalībvalstis Eiropas Savienības interesēs akceptēt Seišelu pievienošanos 1980. gada Hāgas Konvencijai par starptautiskās bērnu nolaupīšanas civiltiesiskajiem aspektiem
   EIROPAS SAVIENĪBAS PADOME,
   ņemot vērā Līgumu par Eiropas Savienības darbību un jo īpaši tā 81. panta 3. punktu saistībā ar 218. pantu,
   ņemot vērā Eiropas Komisijas priekšlikumu,
   ņemot vērā Eiropas Parlamenta atzinumu (1),
   tā kā:

               (1)

               Eiropas Savienība bērnu tiesību aizsardzības veicināšanu ir izvirzījusi par vienu no saviem mērķiem, kā noteikts Līguma par Eiropas Savienību 3. pantā. Pasākumi bērnu aizsardzībai pret nelikumīgu aizvešanu vai aizturēšanu ir minētās politikas būtiska sastāvdaļa.

               (2)

               Padome pieņēma Regulu (EK) Nr. 2201/2003 (2) (“Briseles IIa regula”), kuras mērķis ir aizsargāt bērnus no nelabvēlīgās ietekmes, ko rada nelikumīga aizvešana vai aizturēšana, un izstrādāt procedūras, kas nodrošinātu viņu ātru atgriešanu to pastāvīgās dzīvesvietas valstī, kā arī nodrošināt saskarsmes tiesību un aizgādības tiesību aizsardzību.

               (3)

               Regula (EK) Nr. 2201/2003 papildina un pastiprina 1980. gada 25. oktobra Hāgas Konvenciju par starptautiskās bērnu nolaupīšanas civiltiesiskajiem aspektiem (“1980. gada Hāgas konvencija”), kas starptautiskā līmenī izveido saistību un sadarbības sistēmu starp līgumslēdzējām valstīm un starp centrālajām iestādēm un kas tiecas nodrošināt nelikumīgi aizvestu vai aizturētu bērnu ātru atgriešanu.

               (4)

               Visas Savienības dalībvalstis ir 1980. gada Hāgas konvencijas puses.

               (5)

               Savienība aicina trešās valstis pievienoties 1980. gada Hāgas konvencijai un atbalsta 1980. gada Hāgas konvencijas pareizu piemērošanu, kopā ar dalībvalstīm piedaloties inter alia īpašajās komisijās, kuras regulāri organizē Hāgas Starptautisko privāttiesību konference.

               (6)

               Kopīgu tiesisko regulējumu, kas piemērojams starp Savienības dalībvalstīm un trešām valstīm, varētu uzskatīt par vislabāko risinājumu sensitīvos starptautiskās bērnu nolaupīšanas gadījumos.

               (7)

               1980. gada Hāgas konvencijā ir noteikts, ka tā tiek piemērota starp valsti, kas tai pievienojas, un tām konvencijas dalībvalstīm, kuras ir deklarējušas, ka akceptē šo pievienošanos.

               (8)

               1980. gada Hāgas konvencija neļauj reģionālām ekonomiskās integrācijas organizācijām, piemēram, Savienībai, kļūt par tās dalībnieci. Tādēļ Savienība konvencijai nevar pievienoties, un tā nevar arī deponēt deklarāciju, ar ko akceptē attiecīgas valsts pievienošanos.

               (9)

               Ievērojot Eiropas Savienības Tiesas Atzinumu 1/13, 1980. gada Hāgas konvencijā paredzētās akceptēšanas deklarācijas ietilpst Savienības ekskluzīvajā ārējā kompetencē.

               (10)

               Seišelas savu instrumentu par pievienošanos 1980. gada Hāgas konvencijai deponēja 2008. gada 27. maijā. 1980. gada Hāgas konvencija Seišelās stājās spēkā 2008. gada 1. augustā.

               (11)

               Vairākas dalībvalstis jau ir akceptējušas Seišelu pievienošanos 1980. gada Hāgas konvencijai. Pēc Seišelu situācijas izvērtēšanas tika secināts, ka tās dalībvalstis, kuras vēl nav akceptējušas Seišelu pievienošanos, var Savienības interesēs akceptēt Seišelu pievienošanos saskaņā ar 1980. gada Hāgas konvencijas noteikumiem.

               (12)

               Tādēļ dalībvalstīm, kuras vēl nav akceptējušas Seišelu pievienošanos, vajadzētu būt pilnvarotām saskaņā ar šajā lēmumā izklāstītajiem noteikumiem deponēt savas deklarācijas, ar ko Savienības interesēs akceptē Seišelu pievienošanos. Beļģijas Karalistei, Čehijas Republikai, Vācijas Federatīvajai Republikai, Igaunijas Republikai, Īrijai, Grieķijas Republikai, Spānijas Karalistei, Francijas Republikai, Itālijas Republikai, Kipras Republikai, Latvijas Republikai, Lietuvas Republikai, Luksemburgas Lielhercogistei, Ungārijai, Maltai, Polijas Republikai, Slovēnijas Republikai, Slovākijas Republikai, Somijas Republikai un Zviedrijas Karalistei, kas jau ir akceptējušas Seišelu pievienošanos 1980. gada Hāgas konvencijai, nebūtu jādeponē jaunas deklarācijas par akceptēšanu, jo saskaņā ar starptautiskajām publiskajām tiesībām pašreizējās deklarācijas joprojām ir spēkā.

               (13)

               Apvienotajai Karalistei un Īrijai ir saistoša Regula (EK) Nr. 2201/2003, un tās piedalās šā lēmuma pieņemšanā un piemērošanā.

               (14)

               Saskaņā ar 1. un 2. pantu Protokolā Nr. 22 par Dānijas nostāju, kas pievienots Līgumam par Eiropas Savienību un Līgumam par Eiropas Savienības darbību, Dānija nepiedalās šā lēmuma pieņemšanā, un Dānijai šis lēmums nav saistošs un nav jāpiemēro,

         IR PIEŅĒMUSI ŠO LĒMUMU.
   1. pants
   1.   Dalībvalstis, kas to vēl nav izdarījušas, ar šo tiek pilnvarotas Savienības interesēs akceptēt Seišelu pievienošanos 1980. gada 25. oktobra Hāgas Konvencijai par starptautiskās bērnu nolaupīšanas civiltiesiskajiem aspektiem (“1980. gada Hāgas konvencija”).
   2.   Šā panta 1. punktā minētās dalībvalstis ne vēlāk kā 2016. gada 11. decembrī deponē deklarāciju, ar ko Savienības interesēs akceptē Seišelu pievienošanos 1980. gada Hāgas konvencijai; deklarācijas formulējums ir šāds:

      “[Pilns DALĪBVALSTS nosaukums] ar šo deklarē, ka tā saskaņā ar Padomes Lēmumu (ES) 2015/2354 akceptē Seišelu pievienošanos 1980. gada 25. oktobra Hāgas Konvencijai par starptautiskās bērnu nolaupīšanas civiltiesiskajiem aspektiem.”

   3.   Katra dalībvalsts informē Padomi un Komisiju par to, ka deponēta tās deklarācija, ar ko akceptē Seišelu pievienošanos, un deklarācijas tekstu paziņo Komisijai divos mēnešos pēc deponēšanas.
   2. pants
   Tās dalībvalstis, kuras savu deklarāciju, ar ko akceptē Seišelu pievienošanos 1980. gada Hāgas konvencijai, deponēja pirms šā lēmuma pieņemšanas, jaunu deklarāciju nedeponē.
   3. pants
   Šis lēmums stājas spēkā nākamajā dienā pēc tā publicēšanas Eiropas Savienības Oficiālajā Vēstnesī.
   4. pants
   Šis lēmums ir adresēts visām dalībvalstīm, izņemot Beļģijas Karalisti, Čehijas Republiku, Dānijas Karalisti, Vācijas Federatīvo Republiku, Igaunijas Republiku, Īriju, Grieķijas Republiku, Spānijas Karalisti, Francijas Republiku, Itālijas Republiku, Kipras Republiku, Latvijas Republiku, Lietuvas Republiku, Luksemburgas Lielhercogisti, Ungāriju, Maltu, Polijas Republiku, Slovēnijas Republiku, Slovākijas Republiku, Somijas Republiku un Zviedrijas Karalisti.

      Briselē, 2015. gada 10. decembrī

            Padomes vārdā –

            priekšsēdētājs

         F. BAUSCH

      (1)  2015. gada 11. februāra atzinums (Oficiālajā Vēstnesī vēl nav publicēts).

      (2)  Padomes Regula (EK) Nr. 2201/2003 (2003. gada 27. novembris) par jurisdikciju un spriedumu atzīšanu un izpildi laulības lietās un lietās par vecāku atbildību un par Regulas (EK) Nr. 1347/2000 atcelšanu (OV L 338, 23.12.2003., 1. lpp.).


title: Padomes Lēmums 2014/447/KĀDP ( 2014. gada 9. jūlijs ), ar ko groza Lēmumu 2013/354/KĀDP par Eiropas Savienības Policijas misiju palestīniešu teritorijās ( EUPOL COPPS )

text:
               10.7.2014

               LV

               Eiropas Savienības Oficiālais Vēstnesis

               L 201/28

         PADOMES LĒMUMS 2014/447/KĀDP
   (2014. gada 9. jūlijs),
   ar ko groza Lēmumu 2013/354/KĀDP par Eiropas Savienības Policijas misiju palestīniešu teritorijās (EUPOL COPPS)
   EIROPAS SAVIENĪBAS PADOME,
   ņemot vērā Līgumu par Eiropas Savienību un jo īpaši tā 28. pantu, 42. panta 4. punktu un 43. panta 2. punktu,
   ņemot vērā Savienības Augstās pārstāves ārlietās un drošības politikas jautājumos priekšlikumu,
   tā kā:

               (1)

               Padome 2013. gada 3. jūlijā pieņēma Lēmumu 2013/354/KĀDP (1) par Eiropas Savienības Policijas misiju palestīniešu teritorijās (EUPOL COPPS), ar ko no 2013. gada 1. jūlija turpināja EUPOL COPPS. Minētais lēmums zaudē spēku 2014. gada 30. jūnijā. Finanšu atsauces summa attiecas uz laikposmu no 2013. gada 1. jūlija līdz 2014. gada 30. jūnijam.

               (2)

                  EUPOL COPPS termiņš būtu jāpagarina vēl uz papildu 12 mēnešiem līdz 2015. gada 30. jūnijam.

               (3)

               Lēmums 2013/354/KĀDP būtu jāgroza, lai attiecīgi pagarinātu laikposmu, uz ko attiecas finanšu atsauces summa.

               (4)

                  EUPOL COPPS tiks īstenota situācijā, kas var pasliktināties un varētu kavēt Līguma 21. pantā izklāstīto Savienības ārējās darbības mērķu sasniegšanu,

         IR PIEŅĒMUSI ŠO LĒMUMU.
   1. pants
   Ar šo Lēmumu 2013/354/KĀDP groza šādi:

               1)

               lēmuma 2. pantu aizstāj ar šādu:
               “2. pants
               Misijas pamatuzdevums

                  EUPOL COPPS palīdz izveidot palestīniešu pārziņā esošu efektīvu un ilgtspējīgu policijas un plašāku krimināltiesību mehānismu saskaņā ar labākajiem starptautiskajiem standartiem, sadarbojoties ar Savienības iestāžu izveides programmām, kā arī ar citiem starptautiskiem centieniem plašākā drošības nozares un krimināltiesību sistēmas reformas kontekstā.
               Šajā nolūkā EUPOL COPPS:

                           —

                           atbilstīgi drošības nozares stratēģijai palīdz palestīniešu civilajai policijai (PCP) īstenot PCP stratēģisko plānu, konsultējot un veicot darbaudzināšanu, jo īpaši attiecībā uz augstākajām amatpersonām rajonu nodaļu, galvenās pārvaldes un ministrijas līmenī,

                           —

                           palīdz, konsultējot un veicot darbaudzināšanu, tostarp ministrijas līmenī, krimināltiesību iestādēm un Palestīnas advokātu asociācijai īstenot tiesu nozares stratēģiju, kā arī dažādus ar to saistītus iestāžu plānus,

                           —

                           attiecīgi koordinē, sekmē un konsultē par palīdzību un projektiem, ko saistībā ar PCP un krimināltiesību iestādēm īsteno Savienība, dalībvalstis un trešās valstis, un identificē un īsteno pati savus projektus jomās, kas svarīgas EUPOL COPPS un atbalstot tās mērķus.”;

               2)

               lēmuma 11. panta 5. punktu aizstāj ar šādu:
               “5.   Misijas vadītājs nodrošina ES klasificētās informācijas aizsardzību saskaņā ar Padomes Lēmumu 2013/488/ES (2).

                  (2)  Padomes Lēmums 2013/488/ES (2013. gada 23. septembris) par drošības noteikumiem ES klasificētas informācijas aizsardzībai (OV L 274, 15.10.2013., 1. lpp.).”;"

               3)

               lēmumā iekļauj šādu pantu:
               “11.a pants
               Juridiski pasākumi

                  EUPOL COPPS ir rīcībspēja veikt pakalpojumu un piegāžu iepirkumus, slēgt līgumus un administratīvas vienošanās, nodarbināt personālu, turēt bankas kontus, iegādāties un atsavināt aktīvus un izpildīt saistības, kā arī būt par pusi tiesas procesos, ja tas vajadzīgs, lai īstenotu šo lēmumu.”;

               4)

               lēmuma 12. pantu aizstāj ar šādu:
               “12. pants
               Finanšu noteikumi
               1.   Finanšu atsauces summa, kas paredzēta, lai segtu ar EUPOL COPPS īstenošanu saistītos izdevumus laikposmā no 2013. gada 1. jūlija līdz 2014. gada 30. jūnijam, ir EUR 9 570 000.
               Finanšu atsauces summa, kas paredzēta, lai segtu ar EUPOL COPPS īstenošanu saistītos izdevumus laikposmā no 2014. gada 1. jūlija līdz 2015. gada 30. jūnijam, ir EUR 9 820 000.
               2.   Visus izdevumus pārvalda saskaņā ar procedūrām un noteikumiem, ko piemēro Eiropas Savienības vispārējam budžetam. Trešo valstu valstspiederīgie var piedalīties piedāvājumu konkursos. Ja Komisija to apstiprina, EUPOL COPPS var noslēgt tehniskus nolīgumus ar dalībvalstīm, uzņēmējām pusēm, iesaistītām trešām valstīm un citiem starptautiskiem dalībniekiem par aprīkojuma, pakalpojumu un telpu nodrošināšanu EUPOL COPPS vajadzībām.
               3.   EUPOL COPPS ir atbildīga par sava budžeta izpildi. Šajā nolūkā EUPOL COPPS paraksta vienošanos ar Komisiju.
               4.   EUPOL COPPS atbild par jebkurām prasībām un saistībām, kas rodas, īstenojot pilnvaras no 2014. gada 1. jūlija, izņemot jebkuras prasības, kas saistītas ar smagiem misijas vadītāja pārkāpumiem, par kuriem viņš ir atbildīgs.
               5.   Finanšu noteikumu īstenošana neskar 4., 5. un 6. pantā paredzēto komandķēdi un EUPOL COPPS operatīvās vajadzības, tostarp aprīkojuma savietojamību un tās grupu sadarbspēju.
               6.   Izdevumi ir attiecināmi no 2014. gada 9. jūlija.”;

               5)

               lēmuma 13. panta 1. un 2. punktā tekstu “Lēmumu 2011/292/ES” aizstāj ar tekstu “Lēmumu 2013/488/ES”.

         2. pants
   Šis lēmums stājas spēkā tā pieņemšanas dienā.
   To piemēro no 2014. gada 1. jūlija.

      Briselē, 2014. gada 9. jūlijā

            Padomes vārdā –

            priekšsēdētājs

         S. GOZI

      (1)  Padomes Lēmums 2013/354/KĀDP (2013. gada 3. jūlijs) par Eiropas Savienības Policijas misiju palestīniešu teritorijās (EUPOL COPPS) (OV L 185, 4.7.2013., 12. lpp.).


title: Padomes Lēmums (ES) 2015/2027 (2015. gada 10. novembris), ar ko ieceļ Reģionu komitejas locekļa aizstājēju no Zviedrijas

text:
               13.11.2015

               LV

               Eiropas Savienības Oficiālais Vēstnesis

               L 297/6

         PADOMES LĒMUMS (ES) 2015/2027
   (2015. gada 10. novembris),
   ar ko ieceļ Reģionu komitejas locekļa aizstājēju no Zviedrijas
   EIROPAS SAVIENĪBAS PADOME,
   ņemot vērā Līgumu par Eiropas Savienības darbību un jo īpaši tā 305. pantu,
   ņemot vērā Zviedrijas valdības priekšlikumu,
   tā kā:

               (1)

               Padome 2015. gada 26. janvārī, 5. februārī un 23. jūnijā pieņēma Lēmumu (ES) 2015/116 (1), Lēmumu (ES) 2015/190 (2) un Lēmumu (ES) 2015/994 (3), ar ko laikposmam no 2015. gada 26. janvāra līdz 2020. gada 25. janvārim ieceļ Reģionu komitejas locekļus un viņu aizstājējus.

               (2)

               Pēc Rolf SÄLLRYD kunga pilnvaru termiņa beigām ir atbrīvojusies Reģionu komitejas locekļa aizstājēja vieta,

         IR PIEŅĒMUSI ŠO LĒMUMU.
   1. pants
   Ar šo uz atlikušo pilnvaru laiku, proti, līdz 2020. gada 25. janvārim, Reģionu komitejas locekļa aizstājēja amatā tiek iecelta:

               —

                  Birgitta SACRÉDEUS kundze, Ledamot i regionfullmäktige, Dalarnas läns landsting.

         2. pants
   Šis lēmums stājas spēkā tā pieņemšanas dienā.

      Briselē, 2015. gada 10. novembrī

            Padomes vārdā –

            priekšsēdētājs

         P. GRAMEGNA

      (1)  OV L 20, 27.1.2015., 42. lpp.

      (2)  OV L 31, 7.2.2015., 25. lpp.

      (3)  OV L 159, 25.6.2015., 70. lpp.


title: Eiropas Centrālās bankas Lēmums (2000. gada 10. novembris) par atsevišķu Eiropas Centrālās bankas tiesību aktu un dokumentu publicēšanu (ECB/2000/12)

text:
Svarīgs juridisks paziņojums

|

32001D0150

Oficiālais Vēstnesis L 055 , 24/02/2001 Lpp. 0068 - 0068

		Eiropas Centrālās bankas Lēmums(2000. gada 10. novembris)par atsevišķu Eiropas Centrālās bankas tiesību aktu un dokumentu publicēšanu(ECB/2000/12)(2001/150/EK)EIROPAS CENTRĀLĀS BANKAS PADOME,ņemot vērā Eiropas Centrālo banku sistēmas un Eiropas Centrālās bankas statūtus (šeit turpmāk "Statūti"), un jo īpaši Statūtu 10.4., 34.1. un 34.2. pantu,pēc apspriešanās ar Eiropas Centrālās bankas (ECB) ģenerālpadomi,tā kā:(1) ECB ļoti lielu nozīmi piešķir tam, lai arvien pārredzamāki kļūtu noteikumi, kas reglamentē Eiropas Centrālo banku sistēmu (ECBS). Saskaņā ar šo pieeju ECB pieņemtie tiesību akti un dokumenti nododami atklātībā, lai garantētu sabiedrības informētību pat tad, ja Eiropas Kopienas dibināšanas līgumā vai Statūtos nav norādīti nekādi pienākumi šajā sakarā.(2) Pārredzamību vislabāk var nodrošināt, publicējot ECB tiesību aktus un dokumentus visās Kopienas oficiālajās valodās Eiropas Kopienu Oficiālajā Vēstnesī,IR PIEŅĒMUSI ŠO LĒMUMU.1. pantsAr šo tiek publicēti šādi dokumenti — 1998. gada 3. novembra Pamatnostādne ECB/1998/NP10 par Eiropas Centrālo banku sistēmas un Eiropas Centrālās bankas statūtu 52. panta ieviešanu (šā lēmuma I pielikums), 1999. gada 22. aprīļa Pamatnostādne ECB/1999/NP11 par atļauju pārejas periodā emitēt valsts banknotes (šā lēmuma II pielikums) un 1998. gada 22. decembra Pamatnostādne ECB/1998/NP28 par kopīgiem noteikumiem un obligātajiem standartiem, lai aizsargātu tādas individuālas statistiskas informācijas konfidencialitāti, kuru savākusi Eiropas Centrālā banka ar valstu centrālo banku palīdzību (šā lēmuma III pielikums), 1998. gada 19. jūnija Lēmums ECB/1998/NP1 par Eiropas Centrālās bankas neatkarīgā revidenta iecelšanu un par viņa pilnvaru ilgumu (šā lēmuma IV pielikums), 1998. gada 1. decembra Lēmums ECB/1998/NP15 par dažiem uzdevumiem, ko Eiropas Centrālā banka veic attiecībā uz vidēja termiņa finansiālu atbalstu dalībvalstu maksājumu bilancēm (šā lēmuma V pielikums) un 1999. gada 8. aprīļa Ieteikums ECB/1999/NP7 par noteikumiem, ko piemēro tādu izmaksu grāmatvedības uzskaitē, kuras saistītas ar banknošu emisiju (šā lēmuma VI pielikums).2. pantsŠo lēmumu publicē Eiropas Kopienu Oficiālajā Vēstnesī.Frankfurtē pie Mainas, 2000. gada 10. novembrisECB priekšsēdētājs —Willem F. Duisenberg--------------------------------------------------


title: Padomes Lēmums (ES) 2017/47 (2016. gada 8. novembris) par to, lai Eiropas Savienības vārdā parakstītu un provizoriski piemērotu Nolīgumu starp Eiropas Savienību un Lihtenšteinas Firstisti par papildu noteikumiem 2014.–2020. gada laikposmam saistībā ar finansiāla atbalsta instrumentu ārējām robežām un vīzām, kas ir daļa no Iekšējās drošības fonda

text:
               12.1.2017

               LV

               Eiropas Savienības Oficiālais Vēstnesis

               L 7/2

         PADOMES LĒMUMS (ES) 2017/47
   (2016. gada 8. novembris)
   par to, lai Eiropas Savienības vārdā parakstītu un provizoriski piemērotu Nolīgumu starp Eiropas Savienību un Lihtenšteinas Firstisti par papildu noteikumiem 2014.–2020. gada laikposmam saistībā ar finansiāla atbalsta instrumentu ārējām robežām un vīzām, kas ir daļa no Iekšējās drošības fonda
   EIROPAS SAVIENĪBAS PADOME,
   ņemot vērā Līgumu par Eiropas Savienības darbību un jo īpaši tā 77. panta 2. punktu un 218. panta 5. punktu,
   ņemot vērā Eiropas Komisijas priekšlikumu,
   tā kā:

               (1)

               Eiropas Parlamenta un Padomes Regulā (ES) Nr. 515/2014 (1) ir noteikts, ka valstis, kas asociētas Šengenas acquis īstenošanā, piemērošanā un pilnveidošanā, piedalās instrumentā saskaņā ar tā noteikumiem un tiek noslēgtas vienošanās par minēto valstu finansiālajām iemaksām un papildu noteikumiem, kas nepieciešami šādai līdzdalībai, tostarp par noteikumiem, kas nodrošina Savienības finanšu interešu aizsardzību un Revīzijas palātas tiesības veikt revīziju.

               (2)

               Padome 2014. gada 14. jūlijā pilnvaroja Komisiju sākt sarunas ar Norvēģijas Karalisti, Islandes Republiku, Šveices Konfederāciju un Lihtenšteinas Firstisti par nolīgumu, ar ko nosaka kārtību, kādā tās piedalās Iekšējās drošības fonda robežu un vīzu instrumentā laikposmā no 2014. līdz 2020. gadam. Sarunas ar Lihtenšteinas Firstisti tika sekmīgi pabeigtas, 2016. gada 30. martā parafējot nolīgumu.

               (3)

               Saskaņā ar 1. un 2. pantu Protokolā Nr. 22 par Dānijas nostāju, kas pievienots Līgumam par Eiropas Savienību un Līgumam par Eiropas Savienības darbību, Dānija nepiedalās šā lēmuma pieņemšanā un Dānijai šis lēmums nav saistošs un nav jāpiemēro. Tā kā šis lēmums papildina Šengenas acquis, Dānija saskaņā ar minētā protokola 4. pantu sešu mēnešu laikā pēc tam, kad Padome būs pieņēmusi lēmumu par šo lēmumu, izlemj, vai ieviest to savos tiesību aktos.

               (4)

               Šis lēmums pilnveido tos Šengenas acquis noteikumus, kuru īstenošanā Apvienotā Karaliste nepiedalās saskaņā ar Padomes Lēmumu 2000/365/EK (2); tādēļ Apvienotā Karaliste nepiedalās šā lēmuma pieņemšanā un tas tai nav saistošs un nav jāpiemēro.

               (5)

               Šis lēmums pilnveido tos Šengenas acquis noteikumus, kuru īstenošanā Īrija nepiedalās saskaņā ar Padomes Lēmumu 2002/192/EK (3); tādēļ Īrija nepiedalās šā lēmuma pieņemšanā un tas tai nav saistošs un nav jāpiemēro.

               (6)

               Nolīgums būtu jāparaksta Savienības vārdā, ņemot vērā tā noslēgšanu vēlāk.

               (7)

               Saskaņā ar nolīguma 19. panta 4. punktu nolīgums, izņemot tā 5. pantu, būtu provizoriski jāpiemēro no nākamās dienas pēc tā parakstīšanas,

         IR PIEŅĒMUSI ŠO LĒMUMU.
   1. pants
   Savienības vārdā atļauj parakstīt Nolīgumu starp Eiropas Savienību un Lihtenšteinas Firstisti par papildu noteikumiem 2014.–2020. gada laikposmam saistībā ar finansiāla atbalsta instrumentu ārējām robežām un vīzām, kas ir daļa no Iekšējās drošības fonda, ņemot vērā minētā nolīguma noslēgšanu.
   Nolīguma teksts ir pievienots šim lēmumam.
   2. pants
   Ar šo Padomes priekšsēdētājs tiek pilnvarots norīkot personu vai personas, kas tiesīgas Savienības vārdā parakstīt nolīgumu.
   3. pants
   Nolīgumu, izņemot 5. pantu, saskaņā ar tā 19. panta 4. punktu provizoriski piemēro no nākamās dienas pēc tā parakstīšanas (4), kamēr tiek pabeigtas procedūras tā noslēgšanai.
   4. pants
   Šis lēmums stājas spēkā tā pieņemšanas dienā.

      Briselē, 2016. gada 8. novembrī

            Padomes vārdā –

            priekšsēdētājs

         P. KAŽIMÍR

      (1)  Eiropas Parlamenta un Padomes Regula (ES) Nr. 515/2014 (2014. gada 16. aprīlis), ar ko kā daļu no Iekšējās drošības fonda izveido finansiāla atbalsta instrumentu ārējām robežām un vīzām un atceļ Lēmumu Nr. 574/2007/EK (OV L 150, 20.5.2014., 143. lpp.).

      (2)  Padomes Lēmums 2000/365/EK (2000. gada 29. maijs) par Lielbritānijas un Ziemeļīrijas Apvienotās Karalistes lūgumu piedalīties dažu Šengenas acquis noteikumu īstenošanā (OV L 131, 1.6.2000., 43. lpp.).

      (3)  Padomes Lēmums 2002/192/EK (2002. gada 28. februāris) par Īrijas lūgumu piedalīties dažu Šengenas acquis noteikumu īstenošanā (OV L 64, 7.3.2002., 20. lpp.).

      (4)  Dienu, no kuras nolīgumu piemēro provizoriski, Padomes Ģenerālsekretariāts publicēs Eiropas Savienības Oficiālajā Vēstnesī.


title: Padomes un Komisijas Lēmums (2000. gada 24. janvāris), par noslēgto Eiropas un Vidusjūras reģiona valstu nolīgumu par asociācijas izveidi starp Eiropas Kopienām un tās dalībvalstīm, no vienas puses, un Marokas Karalisti, no otras puses

text:
Svarīgs juridisks paziņojums

|

32000D0204

Oficiālais Vēstnesis L 070 , 18/03/2000 Lpp. 0001 - 0001

		Padomes un Komisijas Lēmums(2000. gada 24. janvāris),par noslēgto Eiropas un Vidusjūras reģiona valstu nolīgumu par asociācijas izveidi starp Eiropas Kopienām un tās dalībvalstīm, no vienas puses, un Marokas Karalisti, no otras puses(2000/204/EK, EOTK)EIROPAS SAVIENĪBAS PADOME,EIROPAS KOPIENU KOMISIJA,ņemot vērā Eiropas Kopienas dibināšanas līgumu un jo īpaši tā 310. pantu saistībā ar 300. panta 2. punkta pirmās daļas otro teikumu un 300. panta 3. punktu,ņemot vērā Eiropas Ogļu un tērauda kopienas dibināšanas līgumu un jo īpaši tā 95. pantu,pēc apspriešanās ar Padomdevēju komiteju un ar vienprātīgu Padomes piekrišanu,ņemot vērā Eiropas Parlamenta piekrišanu [1],tā kā jāapstiprina 1996. gada 26. februārī parakstītais Eiropas un Vidusjūras reģiona valstu nolīgums par asociācijas izveidi starp Eiropas Kopienām un tās dalībvalstīm, no vienas puses, un Marokas Karalisti, no otras puses,IR VIENOJUŠĀS PAR TURPMĀKO.1. pantsAr šo Eiropas Kopienas un Eiropas Ogļu un tērauda kopienas vārdā tiek apstiprināts Eiropas un Vidusjūras reģiona valstu nolīgums par asociācijas izveidi starp Eiropas Kopienām un tās dalībvalstīm, no vienas puses, un Marokas Karalisti, no otras puses, tam pievienotie protokoli un Nobeiguma aktam pievienotās deklarācijas un vēstuļu apmaiņas.Nolīgums, protokoli un Nobeiguma akts ir pievienots šim lēmumam.2. pants1. Kopienas nostāju, kas tiek pieņemta Asociācijas padomē un Asociācijas komitejā, nosaka Padome, balstoties uz Komisijas priekšlikumu, vai vajadzības gadījumā – Komisija, katrai darbojoties saskaņā ar attiecīgajiem Eiropas Kopienas un Eiropas Ogļu un tērauda kopienas dibināšanas līguma noteikumiem.2. Saskaņā ar Nolīguma 79. pantu, Padomes priekšsēdētājs vada Asociācijas padomi un dara zināmu Kopienas nostāju. Saskaņā ar Nolīguma 82. pantu, Padomes priekšsēdētāja pārstāvis vada Asociācijas komiteju un dara zināmu Kopienas nostāju.3. pantsPadomes priekšsēdētājs Eiropas Kopienas vārdā deponē Nolīguma 96. pantā paredzēto paziņošanas aktu. Komisijas priekšsēdētājs Eiropas Ogļu un tēraudu kopienas vārdā deponē šo aktu.Briselē, 2000. gada 24. janvārīKomisijas vārdā —priekšsēdētājsR. ProdiPadomes vārdā —priekšsēdētājsJ. Gama[1] OV C 181, 24.6.1999., 15. lpp.--------------------------------------------------


title: Padomes Lēmums (ES) 2015/2394 (2015. gada 8. decembris) par nostāju, kas Eiropas Savienības vārdā jāieņem attiecībā uz lēmumiem, kuri Eirokontroles Pastāvīgajai komisijai jāpieņem par Eirokontroles lomu un uzdevumiem un par centralizētajiem pakalpojumiem

text:
               18.12.2015

               LV

               Eiropas Savienības Oficiālais Vēstnesis

               L 332/136

         PADOMES LĒMUMS (ES) 2015/2394
   (2015. gada 8. decembris)
   par nostāju, kas Eiropas Savienības vārdā jāieņem attiecībā uz lēmumiem, kuri Eirokontroles Pastāvīgajai komisijai jāpieņem par Eirokontroles lomu un uzdevumiem un par centralizētajiem pakalpojumiem
   EIROPAS SAVIENĪBAS PADOME,
   ņemot vērā Līgumu par Eiropas Savienības darbību un jo īpaši tā 100. panta 2. punktu un 218. panta 9. punktu,
   ņemot vērā Eiropas Komisijas priekšlikumu,
   tā kā:

               (1)

               Eirokontroles Pastāvīgā komisija (“Pastāvīgā komisija”) ar 2013. gada 4. decembra Lēmumu Nr. 123 izveidoja izpētes grupu, kuras mērķis ir izpētīt, kādos aspektos varētu būt vajadzīgs grozīt 1960. gada 13. decembra Eirokontroles Starptautisko konvenciju par sadarbību aeronavigācijas drošības jomā (“Eirokontroles konvencija”), lai atspoguļotu pārmaiņas gaisa satiksmes pārvaldības ainā Eiropā.

               (2)

               Izpētes grupa 2015. gada 19. oktobrī Eirokontroles aģentūrai uzdeva izstrādāt projektu Pastāvīgās komisijas aktam, kurā būtu noteikta Eirokontroles turpmākā loma un uzdevumi.

               (3)

               Projekts Pastāvīgās komisijas lēmumam par Eirokontroles lomu un uzdevumiem ir iekļauts tās darba kārtībā apstiprināšanai 2015. gada 8. un 9. decembra sanāksmē.

               (4)

               Kad to pieņems, minētajam lēmumam būs juridisks spēks. Saskaņā ar piemērojamo institucionālo regulējumu, kas noteikts Eirokontroles konvencijā, kas grozīta ar Protokolu, kurš parakstīts 1981. gada 12. februārī Briselē (“grozītā konvencija”), Pastāvīgā komisija ir atbildīga par Eirokontroles vispārējās politikas izstrādi. Definētā loma un uzdevumi noteiks Eirokontroles turpmāko darbību un neapšaubāmi atspoguļos to, ko organizācija uzskata par leģitīmu darbību. Tas būs saistoši visām Eirokontroles dalībvalstīm, tostarp Savienības dalībvalstīm.

               (5)

               Tā kā Savienības tiesību akti aptver svarīgas jomas, kurās darbojas Eirokontrole, organizācijas lomas un uzdevumu definīcijai varētu būt sekas attiecībā uz Savienības tiesību aktu piemērošanu, jo īpaši Savienības kompetenču integritāti. Dažos gadījumos Eirokontroles loma un darbības ir atkarīgas no Savienības līmenī pieņemtiem lēmumiem.

               (6)

               Tāpēc ir svarīgi nodrošināt, ka definētā Eirokontroles loma un uzdevumi nav pretrunā Savienības tiesību aktiem, jo īpaši Savienības kompetencēm, un ka tie neietekmē turpmāko Savienības rīcību.

               (7)

               2015. gada 8. un 9. decembra sanāksmē Pastāvīgā komisija varētu pieņemt arī lēmumu par centralizētajiem pakalpojumiem. Savienības rīcībā pašlaik nav pietiekamas informācijas, kas ļautu pēc būtības izvērtēt šādu lēmumu, kas varētu ietekmēt Eirokontroles turpmāko darbību, turklāt veidā, kas varētu kaitēt Savienības darbībai šajā jomā, jo īpaši attiecībā uz Eiropas vienotas gaisa telpas gaisa satiksmes pārvaldības pētniecības programmu (SESAR). Tādēļ lēmuma pieņemšana šajā jautājumā būtu jāatliek.

               (8)

               Tāpēc būtu jānosaka nostāja, kas Savienības vārdā jāieņem Pastāvīgajā komisijā,

         IR PIEŅĒMUSI ŠO LĒMUMU.
   1. pants
   Nostāja, kas dalībvalstīm Eiropas Savienības vārdā jāieņem Eirokontroles Pastāvīgajā komisijā par Eirokontroles lomām un uzdevumiem un centralizētajiem pakalpojumiem, ir saskaņā ar pielikumu.
   Dalībvalstis rīkojas kopīgi Savienības interesēs.
   2. pants
   Šis lēmums stājas spēkā tā pieņemšanas dienā.

      Briselē, 2015. gada 8. decembrī

            Padomes vārdā –

            priekšsēdētājs

         P. GRAMEGNA

      PIELIKUMS
      I.   Eirokontroles lomas un uzdevumi

      Savienība prasa, lai ierosinātais teksts attiecībā uz Eirokontroles pakalpojumiem, lomām un uzdevumiem nekādā veidā neietekmētu Savienības kompetences un lai tas neskartu Savienības turpmākās darbības. Tos uzdevumus, kurus Eirokontrole patlaban uz laiku veic Savienības tiesiskā regulējuma satvarā, nenorāda kā no Savienības lēmumiem neatkarīgus uzdevumus.
      Savienība prasa šādas izmaiņas Eirokontroles lomu un uzdevumu sarakstā, kas iekļauts 2015. gada 16. novembra Eirokontroles rīcības dokumenta (CN-SG-6-2015) par organizācijas lomu un uzdevumiem pielikumā:

                  1)

                     2. panta 1. punktā par “funkcijām un pakalpojumiem”:

                              a)

                                 centrālā plūsmas pārvaldība;

                              b)

                                 ATM tīkla funkcijas, ja tās piešķīrusi Eiropas Savienība;

                              c)

                                 ATM
                                 uzdevumi
                                 ICAO vārdā EUR/NAT reģionam;

                              d)

                              aeronavigācijas maksājumu noteikšana, rēķinu sagatavošana un maksājumu iekasēšana;

                              e)

                              gaisa satiksmes pakalpojumu sniegšana Māstrihtas augšējās gaisa telpas gaisa satiksmes vadības centrā (MUAC), pamatojoties uz sarunu starp dalībvalstīm un aģentūru rezultātiem;

                              f)

                              centrālās funkcijas un pakalpojumi, piemēram, EAD, ARTAS/CAMOS un citi centrālie pakalpojumi, kurus tai varētu uzticēt Pastāvīgā komisija,
                                    ciešā sadarbībā ar Savienību.

                  2)

                     2. panta 2. punktā par “lomām”:

                              a)

                                 attiecībā uz “atbalstu” jāievieš šādi grozījumi:

                                          i)

                                          atbalsts tās dalībvalstīm, VDI, aeronavigācijas pakalpojumu sniedzējiem (ANSP) un citām attiecīgām ieinteresētajām personām;

                                          ii)

                                          atbalsts ES saskaņā ar 2012. gada 29. oktobra augsta līmeņa nolīgumu starp ES un Eirokontroli;

                                          iii)

                                          ciešā sadarbībā ar dalībvalstīm, to ANSP un nozari veicināt un sekmēt Eiropas intereses ATM jautājumos valstīs, kas nav ECAC valstis, izņemot jomās, uz kurām attiecas ES noteikumi, un ievērojot ES kompetences;

                                          iv)

                                          pamatojoties uz lietpratību
                                             ATM jomā, Eiropas mēroga pārklājumu, civilo un militāro aspektu un tīkla pārvaldību, ieguldījums SESAR (pētniecība un izstrāde, ATM ģenerālplāna uzturēšana un izvēršana), ievērojot attiecīgos ES tiesību aktus;

                                          v)

                                          nodrošināt pētniecības un ar to saistītas simulācijas iespējas, piemēram, SESAR vajadzībām, pētniecības darbībām papildus SESAR un gaisa telpas izmaiņām, vajadzības gadījumā ievērojot attiecīgos ES tiesību aktus;

                                          vi)

                                          piedāvāt apmācību/izglītību dalībvalstu organizācijām;

                              b)

                                 attiecībā uz “Sadarbības mehānismiem” jāievieš šādi grozījumi:

                                          i)

                                          veicināt un sekmēt civilo un militāro koordināciju attiecībā uz ATM/ANS attīstību;

                                          ii)

                                          palīdzēt dalībvalstīm ICAO darbā, ievērojot ES kompetences;

                                          iii)

                                          sadarboties ar citiem pasaules reģioniem, ja tam piekritušas dalībvalstis, – koordinācijā ar ES;

                                          iv)

                                          starptautiska sadarbība/koordinācija (ICAO, FAA, NATO u. c.), rīkojoties dalībvalstu vārdā, ar noteikumu, ka tiek ievērotas ES kompetences;

                                          v)

                                             pēc to pieprasījuma konsultēt dalībvalstis, kas nav ES dalībvalstis un nav noslēgušas nolīgumus ar Savienību, par ATM drošības un veiktspējas jautājumiem, ievērojot
                                             ICAO
                                             noteikumus, koordinācijā ar ES un ievērojot tās kompetences;

                              c)

                              attiecībā uz “Eiropas mēroga ATM datiem un informāciju” jāievieš šādi grozījumi:

                                          i)

                                          tādu datu vākšana un analīze, kas varētu ietvert veiktspējas datus, drošības datus u. c. (lai varētu “uzturēt” sistēmas un datus regulatīvā darba atbalstam) valstīm, kas nav ES dalībvalstis, un – ja šo uzdevumu tai piešķir ES – ES dalībvalstīm;

                                          ii)

                                          analīze un ziņojumu (informācijas) sniegšana par savāktajiem datiem (piemēram, ACE, PRR) valstīm, kas nav ES dalībvalstis, un – ja šo uzdevumu tai piešķir ES – ES dalībvalstīm;

                                          iii)

                                          vadīt ESSIP/LSSIP procesu, ja šādu uzdevumu tai piešķir Eiropas Savienība;

                                          iv)

                                          ziņošana ICAO par globālā aeronavigācijas plāna (GANP) un aviācijas sistēmas bloku atjauninājumu (ASBUs) īstenošanu, par to vienojoties ar Eiropas Savienību;

                                          v)

                                          satiksmes datu vākšana un STATFOR prognozes sniegšana.

            II.   Centralizētie pakalpojumi

      Savienības nostāja ir, ka lēmuma pieņemšana par centralizētajiem pakalpojumiem patlaban būtu jāatliek.
      Savienības rīcībā pašlaik nav pietiekamas informācijas, kas ļautu pēc būtības izvērtēt lēmumu par centralizētajiem pakalpojumiem. Šāds lēmums varētu ietekmēt Eirokontroles turpmāko darbību, turklāt veidā, kas varētu kaitēt Savienības darbībai šajā jomā, jo īpaši attiecībā uz Eiropas vienotas gaisa telpas gaisa satiksmes pārvaldības pētniecības programmu (SESAR).


title: Eiropas Parlamenta un Padomes Lēmums Nr. 1776/2005/EK (2005. gada 28. septembris), ar ko groza Padomes Lēmumu 2000/819/EK par uzņēmumu un uzņēmējdarbības daudzgadu programmu, īpaši attiecībā uz mazajiem un vidējiem uzņēmumiem (MVU) (2001–2005)   (Dokuments attiecas uz EEZ)

text:
               3.11.2005

               LV

               Eiropas Savienības Oficiālais Vēstnesis

               L 289/14

      EIROPAS PARLAMENTA UN PADOMES LĒMUMS Nr. 1776/2005/EK
   (2005. gada 28. septembris),
   ar ko groza Padomes Lēmumu 2000/819/EK par uzņēmumu un uzņēmējdarbības daudzgadu programmu, īpaši attiecībā uz mazajiem un vidējiem uzņēmumiem (MVU) (2001–2005)
   (Dokuments attiecas uz EEZ)
   EIROPAS PARLAMENTS UN EIROPAS SAVIENĪBAS PADOME,
   ņemot vērā Eiropas Kopienas dibināšanas līgumu, un jo īpaši tā 157. panta 3. punktu,
   ņemot vērā Komisijas priekšlikumu,
   ņemot vērā Eiropas Ekonomikas un sociālo lietu komitejas atzinumu (1),
   saskaņā ar Līguma 251. pantā noteikto procedūru (2),
   tā kā:

               (1)

               Ir svarīgi nodrošināt, lai netiktu pārtraukts Kopienas atbalsts uzņēmumiem un uzņēmējdarbībai, jo īpaši mazajiem un vidējiem uzņēmumiem (MVU).

               (2)

               Tādēļ ir lietderīgi pagarināt Lēmuma 2000/819/EK (3) spēkā esības laiku par vienu gadu līdz 2006. gada 31. decembrim un palielināt bāzes finansējumu par EUR 88,5 miljoniem.

               (3)

               Attiecīgi būtu jāgroza Lēmums 2000/819/EK.

               (4)

               Ir notikušas apspriedes ar Reģionu komiteju, bet tā nav sniegusi savu atzinumu,

         IR PIEŅĒMUŠI ŠO LĒMUMU.
   1. pants
   Lēmumu 2000/819/EK ar šo groza šādi:

               1.

               Lēmuma 7. panta 1. punktā bāzes finansējuma summu “EUR 450 miljoni” aizstāj ar “EUR 538 500 000”.

               2.

               Lēmuma 8. pantā datumu “2005. gada 31. decembris” aizstāj ar datumu “2006. gada 31. decembris”.

         2. pants
   Šis lēmums stājas spēkā dienā, kad to publicē Eiropas Savienības Oficiālajā Vēstnesī.

      Strasbūrā, 2005. gada 28. septembrī

            Eiropas Parlamenta vārdā –

            priekšsēdētājs

         J. BORRELL FONTELLES

            Padomes vārdā –

            priekšsēdētājs

         D. ALEXANDER

      (1)  Atzinums sniegts 2005. gada 9. martā (Oficiālajā Vēstnesī vēl nav publicēts).

      (2)  Eiropas Parlamenta 2005. gada 26. maija Atzinums (Oficiālajā Vēstnesī vēl nav publicēts) un Padomes 2005. gada 18. jūlija Lēmums.

      (3)  OV L 333, 29.12.2000., 84. lpp. Lēmumā jaunākie grozījumi izdarīti ar Eiropas Parlamenta un Padomes Lēmumu Nr. 593/2004/EK (OV L 268, 16.8.2004., 3. lpp.).


title: 2007/757/EK: Komisijas Lēmums ( 2007. gada 14. novembris ) par Kopienas finansējumu dažiem pasākumiem dzīvnieku veselības un labturības jomā un dažiem tehniskiem un zinātniskiem pasākumiem

text:
               23.11.2007

               LV

               Eiropas Savienības Oficiālais Vēstnesis

               L 305/52

      KOMISIJAS LĒMUMS

   (2007. gada 14. novembris)
   par Kopienas finansējumu dažiem pasākumiem dzīvnieku veselības un labturības jomā un dažiem tehniskiem un zinātniskiem pasākumiem
   (2007/757/EK)
   EIROPAS KOPIENU KOMISIJA,
   ņemot vērā Eiropas Kopienas dibināšanas līgumu,
   ņemot vērā Padomes 1990. gada 26. jūnija Lēmumu 90/424/EEK par izdevumiem veterinārijas jomā (1) un jo īpaši tā 17. un 20. pantu,
   tā kā:

               (1)

               Lēmumā 90/424/EEK ir noteiktas procedūras, kas reglamentē Kopienas finansiālo ieguldījumu īpašiem veterināriem pasākumiem, tostarp pasākumiem dzīvnieku veselības un labturības jomā un tehniskiem un zinātniskiem pasākumiem.

               (2)

               Proti, Kopiena sniedz finansiālu ieguldījumu informācijas sniegšanas politikas izveidē dzīvnieku veselības un labturības jomā, tostarp tādu pētījumu veikšanai, kas vajadzīgi, lai sagatavotu un izstrādātu tiesību aktus dzīvnieku labturības jomā. Turklāt Kopienai jāveic pašai vai jāpalīdz dalībvalstīm vai starptautiskām organizācijām veikt tehniskus un zinātniskus pasākumus, kas vajadzīgi, lai izstrādātu Kopienas tiesību aktus veterinārijas jomā un lai sekmētu veterināro izglītību vai mācības.

               (3)

               Pētniecības nolūkiem izmanto jaunas dzīvnieku audzēšanas tehnoloģijas, piemēram, dzīvnieku klonēšanu, veicot somatisko šūnas kodola pārstādīšanu (SCNT). Domājams, ka nākotnē SCNT izmantos lopkopībā un pārtikas ražošanā, un tas var ietekmēt dzīvnieku veselību un labturību, turklāt jautājumam ir arī ētiska un sociāla dimensija. Tāpēc papildus notiekošajām apspriedēm ar Eiropas Pārtikas nekaitīguma iestādi un Eiropas grupu par dabaszinātņu ētiku un jaunām tehnoloģijām jāveic Eurobarometer aptauja, lai noskaidrotu patērētāju attieksmi pret iespējamu SCNT izmantošanu lauksaimniecības produktu nozarē un it īpaši izpētītu vajadzību informēt par šīs tehnoloģijas izmantošanu pārtikas ķēdē un to, kā patērētāji vēlas saņemt informāciju. Eurobarometer aptaujas rezultāti sniegs informāciju, kas nepieciešama, lai novērtētu vajadzību pēc Kopienas tiesību aktiem šajā jomā. Tāpēc Kopienai jāsniedz finansiāls ieguldījums aptaujas veikšanai.

               (4)

               Padomes 2004. gada 22. decembra Regulā (EK) Nr. 1/2005 par dzīvnieku aizsardzību pārvadāšanas un saistīto darbību laikā un grozījumu izdarīšanu Direktīvās 64/432/EEK un 93/119/EK un Regulā (EK) Nr. 1255/97 (2) paredzēts, ka Komisijai jānosaka jauna maksimālā un minimālā robeža dzīvnieku pārvadāšanā pieļaujamām temperatūrām.

               (5)

               Turklāt 2004. gadā Eiropas Pārtikas nekaitīguma iestāde pieņēma atzinumu par mikroklimata standartiem autotransporta līdzekļos, kuros pārvadā dzīvniekus (3). Tādēļ jānoskaidro, kādas temperatūras apstākļos tālos pārvadājumos Kopienā transportē dzīvniekus, un šajā nolūkā jāveic pētījums. Pētījumā gūs informāciju, kas vajadzīga tiesību aktu sagatavošanai un izstrādei dzīvnieku aizsardzības jomā. Tāpēc Kopienai jāsniedz finansiāls ieguldījums pētījuma veikšanai.

               (6)

               Paziņojumā Eiropas Parlamentam un Padomei par Kopienas rīcības plānu dzīvnieku aizsardzībai un labturībai 2006.–2010. gadam (4) Komisija aicina starptautiskas organizācijas, piemēram, Pasaules Dzīvnieku veselības organizāciju (OIE), pilnībā atbalstīt pasākumus, kas saistīti ar dzīvnieku labturību.

               (7)

                  OIE 2005. gadā pieņēma dzīvnieku labturības pamatprincipus par dzīvnieku pārvadāšanu ar sauszemes un jūras transportu, dzīvnieku nokaušanu lietošanai pārtikā un dzīvnieku humānu nogalināšanu, kontrolējot slimības. OIE plāno turpmāk izstrādāt minētos pamatprincipus un pieņemt pasākumus, lai nodrošinātu to īstenošanu OIE dalībvalstīs, konkrēti, piedāvājot apmācības un ieteikumus.

               (8)

                  OIE paredzētie apmācību un saziņas pasākumi ir vajadzīgi, lai tālāk izstrādātu spēkā esošos tiesību aktus veterinārijas jomā, kā arī lai OIE dalībvalstis pilnveidotu veterināro izglītību un apmācības. Šādi uzlabojumi trešās valstīs atbilst vairākuma Eiropas iedzīvotāju vēlmei (5), lai dzīvnieku labturības nosacījumi valstīs, kas eksportē uz Kopienu, būtu līdzvērtīgi tiem, ko piemēro Kopienā. Tādēļ Kopienai jāpalīdz finansēt minētos pasākumus.

               (9)

               Infekciozā katarālā drudža izplatība Beļģijā, Vācijā, Francijā, Luksemburgā un Nīderlandē sasniegusi nepieredzētu apjomu. Lai ierobežotu šīs izplatības nelabvēlīgās sekas, veterinārārstiem jābūt pieejamai visjaunākajai zinātniskajai informācijai, lai tādējādi stiprinātu pasīvo ārstniecisko kontroli, kuras pamatā ir ātra noteikšana un paziņošana par aizdomām, kam ir būtiska nozīme ārkārtas rīcības plānos infekciozā katarālā drudža uzliesmojuma gadījumā.

               (10)

               Turklāt OIE un Kopiena plāno kopīgi rediģēt bukletu par infekciozā katarālā drudža epidēmiju minētajās dalībvalstīs, kurā būtu aktuāla informācija un apraksts par Kopienas politiku saistībā ar infekciozā katarālā drudža kontroli. Tādēļ ir lietderīgi sniegt finansiālu Kopienas atbalstu OIE pasākumiem un minētā bukleta rediģēšanai un publicēšanai.

               (11)

               Minētā bukleta publicēšana būs būtisks ieguldījums vajadzīgās veterinārās izglītības un apmācību pilnveidošanā, turklāt buklets būs nozīmīgs rīks, izstrādājot valstu un Kopienas programmas infekciozā katarālā drudža uzraudzībai, kas ir ļoti svarīgas tajos tiesību aktos veterinārajā jomā, kas saistīti ar infekciozo katarālo drudzi.

               (12)

               Kopienas finansiālo atbalstu izmaksā ar noteikumu, ka plānotie pasākumi ir faktiski veikti un sniegta visa nepieciešamā informācija.

               (13)

               Šajā lēmumā paredzētie pasākumi ir saskaņā ar Pārtikas aprites un dzīvnieku veselības pastāvīgās komitejas atzinumu,

         IR NOLĒMUSI ŠĀDI.
   1. pants
   Ar šo atbilstoši Lēmuma 90/424/EEK 16. pantam apstiprina Kopienas finansiālu atbalstu ne vairāk kā EUR 250 000 apmērā Eurobarometer aptaujas veikšanai par dzīvnieku klonēšanas iespējamu izmantošanu lauksaimniecības produktu nozarē.
   2. pants
   Ar šo atbilstoši Lēmuma 90/424/EEK 16. pantam apstiprina Kopienas finansiālu atbalstu ne vairāk kā EUR 300 000 apmērā pētījuma veikšanai par temperatūrām, kādās tālos pārvadājumos transportē dzīvniekus.
   3. pants
   Ar šo atbilstoši Lēmuma 90/424/EEK 19. pantam apstiprina Kopienas finansiālu atbalstu Pasaules Dzīvnieku veselības un labturības fondam ne vairāk kā EUR 100 000 apmērā, lai finansētu apmācību seminārus un OIE dzīvnieku labturības pamatprincipu īstenošanu, ko organizē Pasaules Dzīvnieku veselības organizācija (OIE).
   4. pants
   Ar šo atbilstoši Lēmuma 90/424/EEK 19. pantam apstiprina Kopienas finansiālu atbalstu, kura maksimālā likme ir 50 % no attaisnotajām izmaksām un summa nepārsniedz EUR 10 000, Pasaules Dzīvnieku veselības organizācijai (OIE), lai izdotu bukletu par infekciozo katarālo drudzi aptuveni 1 800 eksemplāru lielā metienā.

      Briselē, 2007. gada 14. novembrī

            Komisijas vārdā —

            Komisijas loceklis

         Markos KYPRIANOU

      (1)  OV L 224, 18.8.1990., 19. lpp. Lēmumā jaunākie grozījumi izdarīti ar Regulu (EK) Nr. 1791/2006 (OV L 363, 20.12.2006., 1. lpp.).

      (2)  OV L 3, 5.1.2005., 1. lpp.

      (3)  EFSA Journal (2004), 122, 1–25, Standards for microclimate inside animal road transport vehicles (Mikroklimata standarti autotransporta līdzekļos, kuros pārvadā dzīvniekus).

      (4)  COM(2006) 13, galīgais variants.

      (5)  Eurobarometer speciālizlaidums Nr. 270 Attitudes of EU citizens towards Animal Welfare (ES iedzīvotāju viedoklis par dzīvnieku labturību), http://ec.europa.eu/food/animal/welfare/survey/sp_barometer_aw_en.pdf, 32. lpp.


title: Politikas un drošības komitejas Lēmums (KĀDP) 2017/1177 (2017. gada 26. jūnijs) par ES misijas spēku komandiera iecelšanu Eiropas Savienības KDAP militārajai apmācības misijai Centrālāfrikas Republikā (EUTM RCA) (EUTM RCA/2/2017)

text:
               1.7.2017

               LV

               Eiropas Savienības Oficiālais Vēstnesis

               L 170/96

         POLITIKAS UN DROŠĪBAS KOMITEJAS LĒMUMS (KĀDP) 2017/1177
   (2017. gada 26. jūnijs)
   par ES misijas spēku komandiera iecelšanu Eiropas Savienības KDAP militārajai apmācības misijai Centrālāfrikas Republikā (EUTM RCA) (EUTM RCA/2/2017)
   POLITIKAS UN DROŠĪBAS KOMITEJA,
   ņemot vērā Līgumu par Eiropas Savienību un jo īpaši tā 38. pantu,
   ņemot vērā Padomes Lēmumu (KĀDP) 2016/610 (2016. gada 19. aprīlis) par Eiropas Savienības KDAP militāru apmācības misiju Centrālāfrikas Republikā (EUTM RCA) (1) un jo īpaši tā 5. pantu,
   tā kā:

               (1)

               Ievērojot Lēmuma (KĀDP) 2016/610 5. panta 1. punktu, Padome pilnvaroja Politikas un drošības komiteju (PDK) saskaņā ar Līguma par Eiropas Savienību 38. pantu pieņemt attiecīgus lēmumus par EUTM RCA politisko kontroli un stratēģisko vadību, tostarp pieņemt lēmumus par nākamo ES misijas komandieru iecelšanu amatā.

               (2)

               PDK 2017. gada 10. janvārī pieņēma Lēmumu (KĀDP) 2017/112 (2), ar ko par ES misijas EUTM RCA komandieri tika iecelts brigādes ģenerālis Herman RUYS.

               (3)

               Ar Padomes Lēmumu (ES) 2017/971 (3) tika grozīta EUTM RCA komandķēde. Tādēļ Lēmums (KĀDP) 2017/112 tika atcelts, un brigādes ģenerālis Herman RUYS tika iecelts par ES misijas EUTM RCA spēku komandieri.

               (4)

               2017. gada 24. maijā ES Militārā komiteja ieteica apstiprināt Eurocorps kopīgās komitejas izvirzītā brigādes ģenerāļa Fernando GARCÍA BLÁZQUEZ nominēšanu par ES misijas EUTM RCA spēku komandieri, lai viņš, sākot no 2017. gada 24. jūlija, nomainītu brigādes ģenerāli Herman RUYS.

               (5)

               Saskaņā ar 5. pantu Protokolā Nr. 22 par Dānijas nostāju, kas pievienots Līgumam par Eiropas Savienību un Līgumam par Eiropas Savienības darbību, Dānija nepiedalās ar aizsardzību saistītu Savienības lēmumu un rīcību izstrādē un īstenošanā. Tādēļ Dānija nepiedalās šā lēmuma pieņemšanā, un Dānijai tas nav saistošs un nav jāpiemēro,

         IR PIEŅĒMUSI ŠO LĒMUMU.
   1. pants
   Ar šo par ES misijas spēku komandieri Eiropas Savienības KDAP militārajai apmācības misijai Centrālāfrikas Republikā (EUTM RCA), sākot no 2017. gada 24. jūlija, tiek iecelts brigādes ģenerālis Fernando GARCÍA BLÁZQUEZ.
   2. pants
   Šis lēmums stājas spēkā tā pieņemšanas dienā.

      Briselē, 2017. gada 26. jūnijā

            Politikas un drošības komitejas vārdā –

            priekšsēdētājs

         W. STEVENS

      (1)  OV L 104, 20.4.2016., 21. lpp.

      (2)  Politikas un drošības komitejas Lēmums (KĀDP) 2017/112 (2017. gada 10. janvāris), ar ko ieceļ ES misijas komandieri Eiropas Savienības KDAP militārajai apmācības misijai Centrālāfrikas Republikā (EUTM RCA) (EUTM RCA/1/2017) (OV L 18, 24.1.2017., 47. lpp.).

      (3)  Padomes Lēmums (ES) 2017/971 (2017. gada 8. jūnijs), ar ko nosaka pasākumus attiecībā uz ES KDAP militāro misiju bez izpildes pilnvarām plānošanu un īstenošanu un ar ko groza Lēmumus 2010/96/KĀDP par Eiropas Savienības militāro misiju, lai palīdzētu Somālijas drošības spēku apmācībā, 2013/34/KĀDP par Eiropas Savienības militāro misiju, lai palīdzētu Mali bruņoto spēku apmācībā (EUTM Mali) un (KĀDP) 2016/610 par Eiropas Savienības KDAP militāru apmācības misiju Centrālāfrikas Republikā (EUTM RCA) (OV L 146, 9.6.2017., 133. lpp.).